
转讜住驻讜转




	[讜讻''转 讗讬讻讗 诇诪讬驻专讱 诪讛 诇讝专注讜 砖讻谉 讬爪讬专转讜 讘注讘讬专讛 讻讜'. 转讬诪讛 讗诪讗讬 诇讗 讗诪专讬谞谉 谞讘注诇讛 诇驻住讜诇 诇讛 讬讜讻讬讞 砖讗讬谉 讬爪讬专转讛 讘注讘讬专讛 讜驻住讜诇 讜讗讬 驻专讻转 诪讛 诇谞讘注诇讛 诇驻住讜诇 诇讛 砖讻谉 讝专 讗爪诇讛 诪注讬拽专讗 讝专注讜 讬讜讻讬讞 讜讞讝专 讛讚讬谉 讜讻讜' 讜砖诪讗 讗讬谉 讻讗谉 爪讚 讛砖讜讛 讗讜 讬砖 砖讜诐 驻讬专讻讗. 转''讬]:




专诪讘"谉

讛讗讜讻诇 谞讘诇讛 讘讬讜讛"讻 驻讟讜专. 驻专砖"讬 讝"诇 驻讟讜专 诪讬讜讛"讻, 讚讗讬 谞诪讬 谞转谞讘诇讛 讘讬讜讛"讻 诇讗 讞诇 注诇讬讛 讚诪注讬拽专讗 谞诪讬 讗住讬专' 诪砖讜诐 讗讘专 诪谉 讛讞讬 讜讗讬讻' 诇诪讬讚拽 讛讗 讗讬住讜专 讘转 讗讞转 讛讜讗 讚讻讬 驻拽注 诪讬谞讛 讗讬住讜专 讗讻专 诪谉 讛讞讬 讞诇 注诇讬讛 讗讬住讜专 谞讘诇讛 讜讬讜诐 讛讻驻讜专讬诐 讘讘转 讗讞转 讻讛讛讬讗 讚讗诪专讬' 讘讬讘诪讜' 讚' 诇"讘 注"讘 讙讘讬 讝专 砖讗讻诇 诪诇讬拽讛 讚诪注讬拽专' 讗讞讬讬讘讛 诇讬讛 讘诪注讬诇讛 讜诇讗 讗转讜 讗讬住讜专 谞讘诇讛 讜讝专 讞讬讬诇讬 注诇讬讛 讻讬 诪诇讬拽 诇讛 讜讛讝讛 讚诪讛 谞专讗讬转 诇讻讛谞讬诐 讜讗讬谉 讘讛 诪砖讜诐 诪注讬诇讛 讜讞诇讜 注诇讬讛 讗讬住讜专 谞讘诇讛 讜讗讬住讜专 讝专讜转 讜讗驻讬' 诇专' 砖诪注讜谉 讜诪"砖 讛讻讗.
讜讗讞专讬诐 驻讬专砖讜 讚驻讟讜专 诪谉 讛讗讞专讜谉 拽讗诪专 讻诇讜' 砖讗诐 谞转谞讘诇讛 注专讘 讬讜诐 讛讻驻讜专讬诐 驻讟讜专 诪讬讜讛"讻 讜讗诐 谞转谞讘诇讛 讘讬讜讛"讻 驻讟讜专 诪谞讘诇讛 讜专讘谞谉 驻诇讬讙讬 注诇讬讛 讜讗诪专讬 砖讗诐 谞转谞讘诇讛 讘注专讘 讬讜讛"讻 讗转讬 讗讬住讜专 讞诪讜专 讚讬讜讛"讻 讜讞讬讬诇 注诇 讗讬住讜专 拽诇 砖诇 谞讘诇讛 讜讻谉 注讬拽专 讜讘诪住' 谞讝讬' 讚' 讚' 注"讗 讗砖讻讞谉 讘谞住讞讬 讛讗讜讻诇 谞讘诇讛 讘讬讜讛"讻 讗讬谞讜 讞讬讬讘 讗诇讗 注诇 讗讞转 讜诪讛 砖驻讬' 讛专讗讘"讚 讝"诇 诪砖讜诐 讚诪谞讘诇讛 讻讬 讗讻诇 讻讝讬转 诪讞讬讬讘 讜诪砖讜诐 讬讜讛"讻 讗讬谞讜 讞讬讬讘 讗诇讗 注讚 讻讻讜转讘转 讗讬谞讬 讬讜讚注 诪讛 讛讜讗 砖注诇 讻讻讜转讘转 诪讬讛转 讗讬住讜专 讬讜讛"讻 拽讚讬诐 讗诐 谞转谞讘诇讛 讘讬讜讛"讻 讜讛讗讬住讜专 讛拽讜讚诐 讘讙讜驻讜 砖诇 讗讬住讜专 砖讛讜讗 讞诇 注诇 讛讗讚诐 拽讗 讗诪专讬谞谉 讘讻诇 诪拽讜诐 讜诇讗 砖讬注讜专讬谉.
讜诪讛 砖讗诪专 诪砖讜诐 讚讛讗讬 讙讘专' 诪讻讬 讗讬讬转讬 讘' 砖注专讜转 讗讬转讞讬讬讘 诇讬讛 讘谞讘诇讛 讗讘诇 诇讗 讘讬讜诐 讛讻驻讜' 注讚 讬讜讛"讻 讗讬谞讜 谞讻讜谉 砖讗讬谞讜 讚讜诪讛 诇诪讛 砖讗诪专讜 讘驻' 讚' 讗讞讬谉 (讬讘诪讜转 讚' 诇"讙 注"讗) 讻讙讜谉 砖讗讬讬转讬 砖转讬 砖注专讜转 讘砖讘转 讚讛转诐 讘砖讜诐 讗讬住讜专 诇讗 讗讬讞讬讬讘 注讚 砖讬讘讬讗 砖转讬 砖注专讜转 讗讘诇 讘讛讘讬讗 砖转讬 砖注专讜转 谞转讞讬讬讘 讘讛谉 讜讗驻讬' 讗讬住讜专 讬讜讛"讻 讞诇 注诇讬讜 诪注转讛 讻砖诐 砖讞诇 注诇讬讜 讗讬住讜专 讛谞讘讬诇讛 讗注"驻 砖诇讗 谞转谞讘诇讛 讗诇讗 讘讬讜讛"讻 诇驻讬 讚讘专讬讱 讜讗讬 讚诪讬讗 诇砖讘转 讜讬讜讛"讻 讚诪讬讗 讚讗讬驻诇讬讙讜 讘讛 转谞讗讬 [讞讜诇讬谉 拽"讗 注"讘] 讗讬 讗讬住讜专 讞诇 注诇 讗讬住讜专 讗讜 诇讗 讜讗注"驻 砖讞诇 注诇 讛讗讚诐 讗讬住讜专 砖讘转 砖驻讙注 讘讜 转讞诇讛 拽讜讚诐 讬讜讛"讻 讗诇讗 砖讬砖 诇讘注诇 讛讚讬谉 诇讞诇拽 讘讬谞讬讛诐 讚砖讗谞讬 讗讬住讜专 谞讘诇讛 砖讘讬讚讜 诇谞讘诇讛 诇驻讬讻讱 讞诇 注诇讬讜 诪注讻砖讬讜 讗讘诇 讬讜讛"讻 注讚 砖讬驻讙注 讘讜 讜讗讬谉 讝讛 谞讻讜谉 讜讻讘专 驻讬专砖转讬 砖诐 讘驻' 讚' 讗讞讬谉 砖讗驻讬' 讗讬住讜专 谞讘诇讛 诇讗 讞诇 注诇讬讜 注讚 砖谞转谞讘诇讛 讝讜:





讻讬 讗诪专讬 专讘谞谉 讗讬住讜专 讞诇 注诇 讗讬住讜专 讛"诪 讗讬住讜专 讞诪讜专 注诇 讗讬住讜专 拽诇 讗讘诇 讜讻讜'. 拽砖讬' 诇谉 诇讬诪' 讻讬 讗诪专讬 专讘谞谉 讗讬住讜专 讞诇 注诇 讗讬住讜专 讛谞讬 诪讬诇讬 讘讗讬住讜专 讻讜诇诇 讗讘诇 讗讬住讜' 砖讗讬谞讜 讻讜诇诇 讜诇讗 诪讜住讬祝 诇讗 讜谞讘诇讛 讘讬讜讛"讻 讻讜诇诇 讛讜讗 讚诪讬讙讜 讚讗转讻诇诇 讗讬住讜专 讬讜讛"讻 讗砖讗专 讞转讬讻讜转 讗转讻诇诇 谞诪讬 讗谞讘诇讛 讜诇讗 拽砖讬' 讚讗讬住讜专 讗诇诪谞讛 诪讜住讬祝 讛讜讗 讚诪注讬拽专' 诇讗 讗住讜专' 讗诇讗 诇讛讗讬 讛讜讬讗 诇讬讛 讗诇诪谞讛 诪讬讙讜 讚讗转讜住祝 讘讛 讗讬住讜专' 诇讻讛谉 讙讚讜诇 (讞讚) [讗讞专] 讻讙讜谉 诪砖讜讞 砖注讘专 讗讬 谞诪讬 讻讛谉 诪砖讬讞 砖讗住讜专 讘讗诇诪谞讛 讻讚讗讬' 讘住讜祝 讛讜专讬讜转 讚' 讬"讗 注"讘 讗' 谞诪讬 砖转讛讗 讗住讜专讛 讗祝 诇讻讛谉 讙讚讜诇 砖讬转诪谞讛 讗讞专讬讜 讗转讜住祝 谞诪讬 讗讬住讜专' 讗讛讗讬 讜诪讗谉 讚讗讬转 诇讬' 讻讜诇诇 讻"砖 讚讗讬转 诇讬讛 诪讜住讬祝 讜讛砖转' 拽砖讬' 诇讬 讛讬讻讬 诪讜拽诪讬谞谉 诇讛 讗诇讬讘' 讚专"砖 讚讬诇诪讗 注"讻 诇讗 讗诪专 专"砖 讛转诐 讗诇讗 讗讬住讜专 讻讜诇诇 讗讘诇 诪讜住讬祝 讗讬转 诇讬讛 讚讛讻讬 讗诪专讬' 讘诪住' 砖讘讜注讜' 讚' 讻"讚 注"讘 讚讗驻讬' 诪讗谉 讚诇讬转 诇讬讛 讻讜诇诇 讗讬转 诇讬' 诪讜住讬祝 讜谞讬讞' 诇讬讛 讚诪驻砖讟 驻砖讬讟' 诇讬讛 讚专"砖 诇讬转 诇讬讛 诪讜住讬祝 讜诇讗 诪讜讚讛 专"砖 讗诇讗 讘讗讬住讜专 讘转 讗讞转 讚讛讻讬 讗讬转' 讘诪住' 讬讘诪讜转 讚' 诇"讘 注"讘 讜讛讗讬 讚诇讗 讗讬讬转讬 诇讬讛 讛讻讗 诪砖讜诐 砖诇讗 讘讗 诇讜诪专 (讗诇讗) [讚诇讗] 诪转讜拽诪讗 讻专讘谞谉 讚驻诇讬讙讬 注诇讬讛 讚专讘讬 砖诪注讜谉 讘讻讜诇诇 讜讻"砖 讘诪讜住讬祝 讚讛讻讬 拽讗诪专 讗转"诇 诪砖谞讛 专"砖 讛讬讗 讚讻讬 讛讬讻讬 讚驻诇讬讙 讘讻讜诇诇 驻诇讬讙 讘诪讜住讬祝 讗讘诇 诇专讘谞谉 诇讗 讗驻砖专:





专讬讟讘"讗

讗"讻 讙"砖 诪讗讬 讗讛谞讬 诇讬讛. 驻讬' 讻讬讜谉 讚拽专讗 讘讻讛谉 讻转讬讘 诇讗 住讙讬讗 讚诇讗 转转谞讬 讘讻讛谉 谞诪讬 讜诇讗 谞讜拽诪讛 (讚讜诇讬讛) 讘诇讜讬 诇讘转 讞诇诇 砖谞砖讗 讘转 讬砖专讗诇:



讗诪专 拽专讗 讜诇讗 讬讞诇诇 讝专注讜 讘注诪讬讜 讘注诐 讗' 讛讜讗 讚诪讬讞诇 讻讙讜谉 讞诇诇 讘讞诇诇讛 讘讘' 注诪诪讬谉 讗讬谞讜 诪讬讞诇 讜讻"转 讗"讻 讘转讜 砖诇 讻讛谉 讘讙专讜砖讛 讜讞诇诇讛 讝讜谞讛 转砖转专讬 讚砖谞讬 注诪诪讬谉 讛讜讗 讛讗 诇讗 讗驻砖专 讚讛讗 讻转讬讘 讘讬讛 讜诇讗 讬讞诇诇 讝专注讜 讜讻讬 讚专砖讬谞谉 讘注诪讬讜 诇讗转讜讬讬 注诐 讗' 讛讬讬谞讜 讘讝专注讜 砖讗讬谉 讝专注讜 砖诇 讻讛谉 讛诪讞讜诇诇 诪讞诇诇 讗讞专讬讜 讗诇讗 讻砖谞讜砖讗 讗砖讛 讘注诪讬讜 砖讛讜讗 讜讗砖转讜 诪注诐 讗' 砖谞讬讛诐 讞诇诇讬诐 讜讻谉 谞专讗讛 诪讬驻专砖"讬 讝"诇:





讛诪讗讬专讬

讛诪砖谞讛 讛砖诇讬砖讬转 讜讛讻讜谞讛 讘讛 讘讘讬讗讜专 讛讞诇拽 讛砖诇讬砖讬 讜讛讜讗 砖讗诪专 讘转 讞诇诇 讝讻专 驻住讜诇讛 诪谉 讛讻讛谞讛 诇注讜诇诐 讬砖专讗诇 砖谞砖讗 讞诇诇讛 讘转讜 讻砖专讛 诇讻讛谞讛 讜讞诇诇 砖谞砖讗 讘转 讬砖专讗诇 讘转讜 驻住讜诇讛 诪谉 讛讻讛谞讛 专' 讬讜讚讛 讗讜诪专 讘转 讙专 讝讻专 讻讘转 讞诇诇 讝讻专 专' 讗诇注讝专 讗讜诪专 讬砖专讗诇 砖谞砖讗 讙讬讜专转 讘转讜 讻砖专讛 诇讻讛谞讛 讜讙专 砖谞砖讗 讘转 讬砖专讗诇 讘转讜 讻砖专讛 诇讻讛谞讛 讗讘诇 讙专 砖谞砖讗 讙讬讜专转 讘转讜 驻住讜诇讛 诪谉 讛讻讛讜谞讛 讗讞讚 讙专讬诐 讜讗讞讚 注讘讚讬诐 诪砖讜讞专专讬诐 讗驻讬诇讜 注讚 注砖专讛 讚讜专讜转 注讚 砖转讛讗 讗诪谉 诪讬砖专讗诇 专' 讬讜住讬 讗讜诪专 讗祝 讙专 砖谞砖讗 讙讬讜专转 讘转讜 讻砖专讛 诇讻讛讜谞讛 讗诪专 讛专"诐 专讗讜讬 砖谞讘讗专 注谞讬谉 讞诇诇 讜讞诇诇讛 讜讗讝 谞讚讘专 注诇 讝讗转 讛诪砖谞讛 讜讝讛 砖讻讛谉 讛讚讬讜讟 讻砖讘讗 注诇 讝讜谞讛 讗讜 讙专讜砖讛 讜讻谉 讻讛谉 讙讚讜诇 讻砖讘讗 注诇 讗诇诪谞讛 讗讜 讙专讜砖讛 讗讜 讝讜谞讛 注砖讗讛 讞诇诇讛 讘讬谉 砖讬讛讬讛 讘注讬诇转讛 讘注讬诇转 谞讬砖讜讗讬谉 讗讜 讘注讬诇转 讝谞讜转 讘讗讜谞住 讗讜 讘专爪讜谉 讗讜 讘讝讚讜谉 讗讜 讘砖讙讙讛 讜诇讗 谞砖讗 讗讞转 诪讗诇讜 讜讙讬专砖讛 讛谞讛 讛讜讗 讞诇诇 讝讻专 讛讬讛 讗讜 谞拽讘讛 讜讻谉 讻诇 讻讛谉 砖谞砖讗 讞诇诇讛 讗讜 讬讝谞讛 注诪讛 讻诪讜 砖讝讻专谞讜 讛谞讛 讻诇 诪讛 砖讬讜诇讚 诇讜 诪诪谞讛 讬讛讬讜 讞诇诇讬诐 讜讝讗转 讛讬讗 讛讝讜谞讛 砖转讗住专 诇讻讛谉 讜讻讗砖专 讘注诇 讗讜转讛 转讛讬讛 讞诇诇讛 讜讝专注讛 诪诪谞讛 讞诇诇讬诐 讛讬转讛 讙讬讜专转 讜诪砖讜讞专专转 讜诪讬 砖谞讘注诇讛 讘注讬诇转 讝谞讜转 讻诪讜 砖拽讚诐 讘砖砖讬 诪讬讘诪讜转 讜讘注讬诇转 讝谞讜转 讛讬讗 砖转讘注诇 讛讗砖讛 诇诪讬 砖讛讜讗 讗住讜专 注诇讬讛 诪砖讜诐 注专讜讛 诪讛注专讬讜转 讗讜 砖转讛讬讛 谞讘注诇转 诇讙专 注诪讜谞讬 讜诪讜讗讘讬 诪爪专讬 讜讗讚讜诪讬 讜讻讜转讬 讜谞转讬谉 讜讞诇诇 讜诪诪讝专 讜讙专 讜注讘讚 讬讛讬讛 讘讗讜谞住 讗讜 讘专爪讜谉 讘讝讚讜谉 讗讜 讘砖讙讙讛 讗讜 讘谞砖讜讗讬谉 讘诪讬 砖讗驻砖专 讘讛诐 讛谞砖讜讗讬谉 诇注砖讜转 讞诇诇讛 讜讗讬谉 讛驻专砖 讘讜 讘讬谉 讛讬讜转讛 专"诇 讝讗转 讛讗砖讛 讗砖专 转讛讬讛 讝讜谞讛 讘讗诇讜 讛讘注讬诇讜转 讘讬谉 砖转讛讬讛 讻讛谞转 讗讜 诇讜讬讛 讗讜 讬砖专讗诇讬转 讜讗注"驻 砖讘注讬诇转 讞诇诇讛 讗讬谞讛 讘注讬诇转 讝谞讜转 诇驻讬 砖讛注讬拽专 讗爪诇谞讜 诇讗 讛讜讝讛专讜 讻砖专讜转 诇讬谞砖讗 诇驻住讜诇讬谉 讜诇讗 转讗住专 注诇 讛讻讛谞讛 谞砖讜讗讬 讞诇诇讛 诇讞诇诇 讜诇讗 转讗住专 讛讬讗 注诇讬讜 讗讘诇 转驻住讜诇 讗讜转讛 诪讛讻讛讜谞讛 讜诇讝讛 诪谞讜 讗讜转讜 讘讻诇诇 讛驻住讜诇讬谉 诇驻讬 砖讛注讬拽专 讞讝拽 讗爪诇讬 砖讛讜讗 讬驻住讜诇 讗讜转讛 诇讛讬讜转 讝专注讛 诪诪谞讛 讞诇诇讬诐 讻诪讜 砖讛转讘讗专 讘讝讗转 讛讛诇讻讛 讻砖谞砖讗 讞诇诇 诇讘转 讬砖专讗诇 讙诐 讻谉 讜谞讜爪专 诪讝讛 讜诇讚 讜谞砖讗 讝讛 讛讜诇讚 讛砖谞讬 讘转 讬砖专讗诇 讜谞讜诇讚 诇讛 诪诪谞讜 讘转 讝讗转 讛讘转 讗住讜专讛 诇讻讛讜谞讛 讜讗驻讬' 转砖诇砖 诇讝讛 诇讗诇祝 讚讜专 讜讝讛 注谞讬谉 讗诪专讜 诇注讜诇诐 讜讝讗转 讛讛诇讻讛 讘讗专转讬 注诇 讛注讬拽专 讛拽讚讜诐 讜讛讜讗 讗诪专诐 讻诇 诪拽讜诐 砖讬砖 拽讚讜砖讬谉 讜讗讬谉 注讘讬专讛 讛讜诇讚 讛讜诇讱 讗讞专 讛讝讻专 讗谞讬 诪讜驻诇讗 讗讬讱 讬驻住讜诇 讛讞诇诇 诇讻讛谞转 诇讜讬讛 讜讬砖专讗诇讬转 讻诪讜 砖讝讻专谞讜 讻砖讘讗 注诇讬讛 砖讬砖讬诪讛 讝讜谞讛 讜讝讛 住讜转专 诇注讬拽专 诇讗 讛讜讝讛专讜 讻砖专讜转 诇讬谞砖讗 诇驻住讜诇讬谉 讜讗诐 讛讬讛 砖讬砖讬诪讛 讞诇诇讛 讛谞讛 诇讗 讬转讻谉 讝讛 讙诐 讻谉 诇驻讬 砖讛注讬拽专 讗爪诇谞讜 讗讬谉 讞诇诇讛 讗诇讗 诪讗讬住讜专 讻讛讜谞讛 讜诇讗 转讗住专 讻讛谞转 注诇 讞诇诇 讜讗诐 讗诪专谞讜 讻砖讘讗 注诇讬讛 砖诇讗 诇砖讜诐 讗讬砖讜转 驻住诇 讗讜转讛 诇讛讬讜转讛 讞诇诇讛 讛谞讛 讝讛 诇讗 转转拽讬讬诐 诇驻讬 诪讛 砖讗诪专 注诇 讞诇诇 讝讻专 讜讞讘讬专讜 讻诇 砖讗转讛 谞讜砖讗 讘转讜 讗转讛 谞讜砖讗 讗诇诪谞转讜 专讗讬讛 砖讬驻住讜诇 讙诐 讻谉 讘谞砖讜讗讬谉 讜讗讬谉 讛诇讻讛 讻专' 讬讛讜讚讛 驻住拽 讛讛诇讻讛 砖诇讻转讞讬诇讛 诇讗 谞谞讬讞 砖讬砖讗 讻专' 讗诇讬注讝专 讘谉 讬注拽讘 讜讗诐 谞砖讗 讘转 讙专讬诐 讗讬谉 诪讜爪讬讗讬谉 诪讬讚讜 讜讝专注讜 讻砖专:



讗诪专 讛诪讗讬专讬 讘转 讞诇诇 讝讻专 驻住讜诇讛 诪谉 讛讻讛谞讛 诇注讜诇诐 专"诇 砖讻诇 砖讛讜讗 讞诇诇 讗祝 讘谞讜 讞诇诇 讜讻谉 讘谉 讘谞讜 注讚 讻诪讛 讚讜专讜转 讜讗驻讬诇讜 谞砖讗 讛讞诇诇 讘转 讬砖专讗诇 讗讬谉 讝专注讜 诪讟讜讛专 讘讻讱 砖讗讬谉 讘谞讜转 讬砖专讗诇 诪拽讜讛 讟讛专讛 诇讞诇诇讬诐 讜讻诇 砖讗驻讬诇讜 讗讞专讜谉 砖讘讚讜专讜转 砖诇讛诐 诪讜诇讬讚 讘转 讗讜转讛 讘转 驻住讜诇讛 诇讻讛谞讛 讗讘诇 讬砖专讗诇 砖谞砖讗 讞诇诇讛 讘转讜 讻砖讬专讛 诇讻讛谞讛 砖讘谞讬 讬砖专讗诇 诪拽讜讛 讟讛专讛 诇讞诇诇讜转 专' 讬讛讜讚讛 讗讜诪专 讘转 讙专 讝讻专 讻讘转 讞诇诇 讝讻专 专"诇 砖讗驻讬诇讜 注讚 讻诪讛 讚讜专讜转 讘转讜 驻住讜诇讛 诇讻讛谞讛 讗祝 讻砖谞转注专讘 砖诐 讝专注 讬砖专讗诇 讜讞诇拽 专' 讗诇讬注讝专 讘谉 讬注拽讘 诇讜诪专 砖讻诇 砖谞转注专讘 讘讜 讝专注 讬砖专讗诇 讘转讜 讻砖讬专讛 讛讬诇讻讱 讙专 砖谞砖讗 讘转 讬砖专讗诇 讗讜 讬砖专讗诇 砖谞砖讗 讙讬讜专转 讘转讜 讻砖专讛 诇讻讛谞讛 诪讬讚 讗讘诇 讙专 砖谞砖讗 讙讬讜专转 讘转讜 驻住讜诇讛 诇讻讛谞讛 讜讻谉 注讚 讻诪讛 讚讜专讜转 注讚 砖讬转注专讘 讘讜 讝专注 讬砖专讗诇 讜讻谉 讘诪砖讜讞专专 讜专' 讬讜住讬 讞讜诇拽 注讜讚 诇讜诪专 砖讗祝 讙专 砖谞砖讗 讙讬讜专转 讘转讜 讻砖讬专讛 讜讗祝 诇讻转讞诇讛 讜诇注谞讬谉 驻住拽 讛诇讻讛 讻专' 讗诇讬注讝专 讘谉 讬注拽讘 诇讻转讞诇讛 专"诇 砖诇讗 谞转注专讘 砖诐 砖讻诇 砖诇讗 谞转注专讘 砖诐 讝专注 讬砖专讗诇 讘转讜 驻住讜诇讛 诇讻转讞诇讛 讛讗 讘讚讬注讘讚 讛诇讻讛 讻专' 讬讜住讬 讜讗诐 谞砖讗转 诇讗 讬讜爪讬讗 讗讞专 砖诇讬讚转讛 讜讛讜专转讛 讘拽讚砖讛 讛讗 讙讬讜专转 注爪诪讛 讗驻讬诇讜 驻讞讜转讛 诪讘转 砖诇砖 讜讬讜诐 讗讞讚 驻住讜诇讛 讜诇讗 诪砖讜诐 讝讜谞讛 砖讛专讬 讗讬谉 讘讬讗转讛 讘讬讗讛 讗诇讗 诪砖讜诐 讚讻转讜讘 讘转讜诇讜转 诪讝专注 讬砖专讗诇 讗讘诇 讘转 讞诇诇 讝讻专 驻住讜诇讛 诇讙诪专讬 讜讗诐 讻谞住 讬讜爪讬讗 讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:



讞诇诇讛 讛讗诪讜专讛 讘转讜专讛 诇驻住讜诇 讻讛谞讛 砖谞讬 诪讬谞讬谉 讛诐 讗讞讚 砖谞讜诇讚讛 诪驻住讜诇 讻讛谞讛 讜诇讗 讛讬转讛 诇讛 砖注转 讛讻讜砖专 诪注讜诇诐 讜讗讞讚 砖讛讬转讛 诇讛 砖注转 讛讻讜砖专 讜谞注砖讬转 讗讞专 讻谉 讞诇诇讛 讻讬爪讚 讻讛谉 砖讘讗 注诇 讛讙专讜砖讛 讗讜 注诇 讛讝讜谞讛 讜讻谉 讻讛谉 讙讚讜诇 注诇 讛讗诇诪谞讛 讛专讬 讗诇讜 注爪诪谉 谞注砖讜 讞诇诇讜转 讘讘讬讗转谉 砖讻诇 讻讛谉 砖讘讗 注诇 讛驻住讜诇讛 诇讜 注砖讗讛 讞诇诇讛 注讚 砖讗诐 转讘注诇 诇讜 讗讜 诇讻讛谉 讗讞专 驻注诐 讗讞专转 诇讜拽讛 诪砖讜诐 讞诇诇讛 讜讻谉 讗诐 讛讜诇讬讚 诪讛诐 讘转 讛专讬 讛讬讗 讞诇诇讛 讜讗诐 讛讜诇讬讚 诪讛诐 讘谉 谞注砖讛 讞诇诇 讜讻谉 讛讘讗讬诐 讗讞专讬讜 讚讜专 讗讞专 讚讜专 注讚 砖讻诇 讘转 讛讬讜爪讗讛 诪讛诐 讗祝 诪谉 讛讗讞专讜谉 驻住讜诇讛 诇讻讛讜谞讛 讗讘诇 讛讻讛谉 注爪诪讜 砖讘讗 注诇 讛驻住讜诇讛 诇讜 讗注"驻 砖注讘专 诇讗 谞转讞诇诇 讜讗驻讬诇讜 谞砖讗讛 讗诇讗 砖注讜诪讚 讘注诪讜讚 讜讛讜爪讗 讜讻诇 讞诇诇讛 砖谞砖讗转 诇讬砖专讗诇 讘转讛 讻砖讬专讛 讻诪讜 砖讘讬讗专谞讜 讛讗 谞讘注诇讛 诇讬砖专讗诇 砖讛讬讗 驻住讜诇讛 诇讛讬谞砖讗 诇讜 诇讗 谞注砖讬转 讞诇诇讛 讗诇讗 讝讜谞讛 讗诐 讛讜讗 讗讬住讜专 讛砖讜讛 讘讻诇 讜讻砖讘讗 讻讛谉 注诇讬讛 诇讜拽讛 诪砖讜诐 讝讜谞讛 讜谞注砖讬转 讞诇诇讛 讜讻谉 谞注砖讬转 讝讜谞讛 讘讘注讬诇转 讞诇诇 讗注"驻 砖诪讜转专转 诇讬谞砖讗 诇讜 讜诪讞讝讬专 讙专讜砖转讜 诪砖谞讬砖讗转 注讜讘专 讘诇讗讜 讜诪讻诇 诪拽讜诐 讘谞讬讜 讻砖专讬诐 诇诪讚转 砖讻诇 砖谞讘注诇讛 诇讻讛谉 砖讛讬讗 驻住讜诇讛 诇讜 注砖讗讛 讞诇诇讛 讜讻诇 砖谞讘注诇讛 诇讬砖专讗诇 讛讗住讜专 诇讛 讗讜 诇讞诇诇 讗注"驻 砖诪讜转专 诇讛 注砖讗讛 讝讜谞讛 讜诇讗 讞诇诇讛 砖讗讬谉 讞诇诇讛 讗诇讗 诪讗讬住讜专 讻讛谞讛 讛讘讗 注诇 讛谞讚讛 诪讬讛讗 诇讗 谞注砖讬转 讝讜谞讛 讗注"驻 砖讛讬讗 注专讜讛 讛讜讗讬诇 讜诪讜转专转 诇讬谞砖讗 诇讜:





转讜住驻讜转 专讗"砖

讙诪专讗 讗讬诇讬诪讗 砖讘讗 注诇 讗诇诪谞转 专讗讜讘谉. 转讬诪讗 讛讬讻讬 讚诪讬 讗讬 讚讛转专讜 讘讬讛 注诇 讻诇 讗讞转 讜讗讞转 讛讬讻讬 拽讗诪专 讚讗讬谞讜 讞讬讬讘 讗诇讗 注诇 讗' 讜讛诇讗 讗祝 讘讗砖讛 讗讞转 讞讬讬讘 注诇 讻诇 讛转专讗讛 讜讛转专讗讛 讜讗讬 讚诇讗 讛转专讜 讘讜 讗诇讗 讘专讗砖讜谞讛 讗"讻 诪讗讬 驻专讬讱 讗诪讗讬 讗讬谞讜 讞讬讬讘 讗诇讗 讗' 讛讗 诪爪讬 诇诪讬诪专 讗讬砖转诇讗讬 讚讛讗 诇讗讞专 讻讚讬 讚讬讘讜专 讛讜讬 讻讚讗诪专 讘讻转讜讘讜转 讜讬"诇 讚讛讻讗 砖讗谞讬 讚讻讬讜谉 砖讛转讞讬诇 讛注讘讬专讛 讘讘讬讗讛 专讗砖讜谞讛 讘转讜讱 讻讚讬 讚讬讘讜专 砖诇 讛转专讗讛 转讜 诇讗 诪爪讬 诇诪讬诪专 讗讬砖转诇讗讬 砖讻诇 砖注讛 讛讜讗 注讜住拽 讘讗讜转讛 注讘讬专讛 讜讗祝 诇讗讞专 讻讚讬 讚讬讘讜专 砖诇 讛转专讗讛 讜讬砖 诇讜 诇讛转讞讬讬讘 注诇 讻诇 讗砖讛 讜讗砖讛 讜转讚注 讚讛讗 讗诪专讬' 讘讻诇 诪拽讜诐 讚讛讗讜讻诇 讻讝讬转 讘讻讚讬 讗讻讬诇转 驻专住 讞讬讬讘 诪诇拽讜转 讜讗注"讙 讚讬砖 讬讜转专 诪讻讚讬 讚讬讘讜专 讘讬谉 讛转专讗讛 诇诪砖讛讜 讗讞专讜谉 砖讗讜讻诇 诪"诪 诇讗 诪爪讬 诇诪讬诪专 讗讬砖转诇讗讬 讻讬讜谉 讚讘转讞讬诇转 讛注讘讬专讛 讛讬讛 讝讻讜专 诪谉 讛讛转专讗讛 诇驻讬 砖讻诇 砖注讛 讛讜讗 注讜住拽 讘讗讜转讛 注讘讬专讛 注爪诪讛 诇讗 诪砖转诇讬:





转讜住驻讜转 专"讬 讛讝拽谉

讘转 讞诇诇 讝讻专. 讻诇讜诪专 砖讘讗讛 诪谉 讛讝讻专 讻讙讜谉 讘谉 讘谉 讞诇诇 注讚 住讜祝 讻$ 讛讚讜专讜转 讘转 讗讞专讜谉 驻住讜诇讛 讻讘转 专讗砖讜谉 讗讘$ 讘转 讘转讜 讻砖专讛 讜讟注诪讗 讬诇讬祝 讘讙诪':



讬砖专讗诇 砖谞砖讗 讞诇诇讛. 讜讚讜拽讗 讬砖专讗诇 讗讘诇 讻讛谉 砖谞砖讗 讞诇诇讛 讘转讜 讞诇诇讛 讚讻诇 讜诇讚 砖谞讜诇讚 讘讘讬讗讛 诪讗讬住讜' 讻讛讜谞讛 讛讜讬 讞诇诇:



讞诇诇 (讝讻专) [砖谞砖讗]. 讘讙诪' 诪讜转讬讘 讛讗 转谞讗 诇讬讛 专讬砖讗:



讘转 讙专 讝讻专. 讗驻讬' 讝讻专 讜讗驻讬' 诪讬砖专讗诇讬转:



讻讘转 讞诇诇 [讝讻专]. 讜驻住讜诇讛 讗讘诇 讘转 讙讬讜专转 诪讬砖专讗诇 讻砖专讛:



诪讛 诇讛诇谉. 诇注谞讬谉 讟讜诪讗讛 讝讻专讬诐. 讚讻转讬讘 讘谞讬 讗讛专谉 讜诇讗 讘谞讜转 讗讛专谉 讗祝 讘驻住讜诇 讞诇诇讜转 讻谉. 讘转讜 砖诇 讻讛谉 讙讚讜诇 诪讗诇诪谞讛:



讝专注讜 [讻转讬讘] 讜讗驻讬' 谞拽讘讜转 诪砖诪注. 讜诇讗 讗讛谞讬 讙讝专讛 砖讜讛 讗诇讗 诇讝专注 讝专注讜:



讝专注讜 诇讜. 诪讛 讝专注讜 驻住讜诇 讗祝 讝专注 讝专注讜 驻住讜诇 讜讙讝专讛 砖讜讛 讗讛谞讬 诇谞拽讘讛 砖讛讬讗 诪讝专注讜 谞拽讘讛 讗讘诇 诇讗 诇谞拽讘讛 讘转 讝讻专:



诪拽讜讛 讟讛专讛 诇讛讻砖讬专 讛讘转 诇讻讛讜谞讛:



讘注诪讬讜 讜诇讗 讻转讬讘 讘注诪诪讬讜 讘注诐 讗' 砖讛讜讗 讜讗砖转讜 讞诇诇讬诐. 讝专注讜 讛讜诇讚 砖谞讜诇讚 诪讗诇诪谞讛 诇讻讛谉 讙讚讜诇 讜诪讙专讜砖讛 诇讻讛谉 讛讚讬讜讟. 讛讬讗 注爪诪讛 讛讗诇诪谞讛 注爪诪讛 诪谞讬谉 砖讛讬讗 诪讞讜诇诇转 诪谉 讛转专讜诪讛 讜诪谉 讛讻讛讜谞讛 砖诇讜拽讛 注诇讬讛 讻讛谉 讛讚讬讜讟 诪砖讜诐 讞诇诇讛 讛讜讗讬诇 讜讘讗 注诇讬讛 讻讛谉 讙讚讜诇 讗). 讻砖专讛 讜谞转讞诇诇讛 注诇 讬讚讬 讗讜转讛 讘讬讗讛. 讗住讜专讛 砖讛讜诇讚 讛谞讜诇讚 诪讗讜转讛 讘讬讗讛 诇讗 讛讬讛 讻砖专 诪注讜诇诐. 讛讬讗 诪转讞诇诇转 讘讻诇 诪拽讜诐 讘讻诇 讘讬讗讛 讗住讜专讛 砖谞讘注诇讛 讛讬讗 谞注砖讬转 讞诇诇讛 讻讚诪讜讻讞 驻' 讬砖 诪讜转专讜转. 诇讗 讬拽讞讜 诇讛诐 诇谞砖讬诐 诇讛讝讛讬专 讗砖讛 注诇 讬讚讬 讛讗讬砖. 讗讘诇 讛讜讗 讗讬谉 诪转讞诇诇 讘砖讜诐 讘讬讗讛 讚讻转讬讘 诇讗 讬讞诇诇 讝专注 讛讝专注 讛讜讗 诪转讞诇诇 讜诇讗 讛讜讗 注爪诪讜 讜转谞谉 讘讘讻讜专讜转 讛谞讜砖讗 谞砖讬诐 讘注讘讬专讛 驻住讜诇 注讚 砖讬讚讜专 讛谞讗讛 讜讻讬 谞讚专 讛谞讗讛 诪讬讛讗 注讜讘讚 注讘讜讚讛 (驻住讜诇讛) 驻住讜诇讛 诇讜 讜讗驻讬' 讛讜讗 讬砖专讗诇 讗诐 讘注诇 讘讬讗讛 讗住讜专讛 砖讗讬谉 讛讜诇讚 诪诪讝专 讛讜讬 讛讜诇讚 讞诇诇. 诪讞讝讬专 讙专讜砖转讜 诪砖谞砖讗转 诇讗讞专 讗讜 谞转拽讚砖讛. 讛讬讗 转讜注讘讛 讻诇讜诪专 讛讬讗 注讜谞砖 注讘讬专讛 讜拽讗 讛讜讬讗 讞诇诇讛 诪砖讜诐 讗讜转讛 讘讬讗讛 讗住讜专讛:



砖注讬拽专讛 诪砖诪注讜转 讛驻住讜拽 讻讱 讛讜讗 讗讘诇 讞诇诇讛 讛谞注砖讬转 注诇 讬讚讬 讘讬讗讛 讛讜爪专讻讜 诇讚专讜砖 讞讻诪讬诐 讛诪拽专讗 讝讛 砖讛讬讛 讻砖专 讜谞转讞诇诇:



讗诇诪谞讛 讗诇诪谞讛 讗诇诪谞讛 讘注诇 讗诇诪谞讛 砖讬砖 诇讛 讙' 砖诪讜转 讻讚诪驻专砖. 讗诇诪谞转 专讗讜讘谉 讜讗诇诪谞转 砖诪注讜谉 [讜讗诇诪谞转 诇讜讬]. 砖讘讗 注诇 讙' 谞砖讬诐 讗诇诪谞讜转:





诪讛专砖"讗 - 讞讬讚讜砖讬 讛诇讻讜转

讙诪专讗 诪"讟 讚专讘讬 讚讜住转讗讬 讻讜' 讗诪专 拽专讗 诇讗 讬讞诇诇 讜讙讜' 讜诇讗 谞讬讞讗 诇讬讛 诇转诇诪讜讚讗 诇诪讬诪专 讚住"诇 讻住讘专转 讛诪拽砖讛 讚诇注讬诇 讘转 讘谞讜 转砖转专讬 讚讛讗 讗讬讻讗 讛讬拽砖讗 诪拽讬砖 讝专注讜 诇讜 讻讜' 讗讬 诇讗讜 讚讛讱 讚专砖讗 讚讘注诪讬讜 讜诇讗 讘注诪诪讬讜 诪驻讬拽 诇讬讛 诪讛讗讬 讛讬拽砖讗 讜拽"诇:


砖诐 讜讻"转 讗讬讻讗 诇诪驻专讱 诪讛 诇讝专注讜 砖讻谉 讬爪讬专转讜 讘注讘讬专讛 讻讜' 讘转"讬 转讬诪讛 讗诪讗讬 诇讗 讗诪专讬谞谉 讘讘注诇讛 诇驻住讜诇 诇讛 讬讜讻讬讞 砖讗讬谉 讬爪讬专转讛 讘注讘讬专讛 讻讜' 讜驻住讜诇 讜讗讬 驻专讻转 诪讛 诇谞讘注诇讛 诇驻住讜诇 诇讛 砖讻谉 讝专 讗爪诇讛 诪注讬拽专讗 讝专注讜 讬讜讻讬讞 讜讞讝专 讛讚讬谉 讻讜' 讜砖诪讗 讗讬谉 讻讗谉 爪讚 讛砖讜讛 讗讜 讬砖 砖讜诐 驻讬专讻讗 注讻"诇 讙诐 讗讬谉 诇讛拽砖讜转 诇讬诇祝 讗诇诪谞讛 诇讻讛谉 讙讚讜诇 谞诪讬 诪讛讗讬 拽专讗 讚讻讬 转讛讬讛 诇讗讬砖 讝专 讜讙讜' 讚讛讛讜讗 拽专讗 诇讗 诪砖诪注 讗诇讗 讚讝专 讗爪诇讛 诪注讬拽专讗 讻讚讗讬转讗 讘驻专拽 讗诇诪谞讛 诇讻"讙 讜讞诇诇讛 讚拽专讗 谞诪讬 诇讗 讛讜讛 诪讜拽诪讬谞谉 讗诇讗 讘讻讛"讙 讘讝专 讗爪诇讛 诪注讬拽专讗 讜讻"讛 讘转"讬 讜诪讚讘专讬讛诐 讗诇讜 谞专讗讛 讚讛讗 讚谞讘注诇讛 诇驻住讜诇 诇讛 讚驻住诇讛 讛讬讬谞讜 诪砖讜诐 讞诇诇讛 讜讘讝讛 讬转讬讬砖讘 诪讛 砖讛拽砖讛 讛诪讙讬讚 讙诐 讛讘"讬 讗讛"注 住讬诪谉 讝' 注诇 讚讘专讬 讛转讜住' 讜讛专讗讘"讚 讜讛专讗"砖 砖讻转讘讜 讚诇讗 砖讬讬讱 讗讬住讜专 讝讜谞讛 讘谞讘注诇讛 诇讞讬讬讘讬 诇讗讜讬谉 诪讛讱 讚谞讘注诇讛 诇驻住讜诇 诇讛 讜讛讬讬谞讜 讞讬讬讘讬 诇讗讜讬谉 诪诪讝专 谞转讬谉 讻讜' 讚驻讜住诇讛 诪讗讬讝讛 讟注诐 讗讬 诇讗讜 诪砖讜诐 讝讜谞讛 讻诪"砖 讛专诪讘"诐 讚讛砖转讗 诇讚讘专讬 转讜住驻讜转 讬砖谞讬诐 砖讻转讘讜 讗讬讻讗 诇诪讬诪专 讚诇讗讜 诪砖讜诐 讝讜谞讛 驻住诇讛 讗诇讗 诪砖讜诐 讞诇诇讛 讗讘诇 讗"讗 诇讜诪专 讻谉 讚讛讗 诪住拽讬谞谉 诇拽诪谉 讚讗讬谉 讞诇诇讛 讗诇讗 诪讗讬住讜专讬 讻讛讜谞讛 讜讻诇 讛谞讛讜 诪诪讝专 讜谞转讬谉 讻讜' 讚讞砖讬讘 讘谞讘注诇讛 诇驻住讜诇 诇讛 讚驻住诇讛 讗住讜专讬 拽讛诇 谞讬谞讛讜 讜讛砖转讗 谞讬讞讗 讚讞诇诇讛 讘讗诇诪谞讛 诇讻"讙 讜讚讗讬 诇讬讻讗 诇诪讬诇祝 诪讛谞讛讜 讚谞讘注诇讛 诇驻住讜诇 诇讛 讜诪拽专讗 讙讜驻讬讛 讚讻讬 转讛讬讛 诇讗讬砖 讝专 讜讙讜' 讚诇讗讜 诪讟注诐 讞诇诇讛 驻住诇讛 讚诇讗 砖讬讬讱 讞诇诇讛 讗诇讗 讘讗讬住讜专讬 讻讛讜谞讛 讜讗讬 诇讗讜 专讬讘讜讬讗 讚诇讗 讬讞诇诇 诇讗诇诪谞讛 诇讻"讙 诇讗 讛讜讛 诪讜拽诪讬谞谉 讞诇诇讛 讚拽专讗 诇谞讘注诇讛 诇驻住讜诇 诇讛 讚讛讗 诇讗 砖讬讬讱 讘讛讜 讞诇诇讛 讗诇讗 讚讛讜讛 诪讜拽诪讬谞谉 诇讞诇诇讛 讚拽专讗 诇讘转 讻"讙 诪讗诇诪谞讛 讜诇讘转 讙专讜砖讛 诪讻讛谉 讛讚讬讜讟 讜转讜 诇讗 诪讬讚讬 讜讚讜"拽:





专砖"砖

讙诪专讗 诪讛 诇讛诇谉 诇讗讞专 砖诇砖讛 讚讜专讜转 讻讜'. 讛诇砖讜谉 拽砖讛 讚讛讗 讚讜专 砖诇讬砖讬 讙"讻 诪讜转专 讘讛谉 注讬' 讬讘诪讜转 (注讞). 讜谞"诇 诇讛讙讬讛 诪讛 诇讛诇谉 注讚 砖诇砖讛 讚讜专讜转 讗祝 讻讗谉 谞诪讬 注讚 讙' 讚讜专讜转:



砖诐 谞讗诪专 讻讗谉 讜诇讗 讬讞诇诇 讝专注讜 讘注诪讬讜 讻讜' 诪讛 诇讛诇谉 讝讻专讬诐 讻讜'. 驻专砖"讬 讘讝讛 讚讞讜拽. 讜诇注"讚 谞诇"驻 讚诪讚诇讗 讻转讬讘 讜诇"讬 讗转 讝专注讜 讘住讬诪谉 讛驻注讜诇 诪讜讻讞 讚讻讜讜谉 讛拽专讗 讙"讻 讚讝专注讜 诇讗 讬讞诇诇 讗讞专讬诐 (讜讝讛讜 讚拽讗诪专 讘住诪讜讱 讻转讬讘 诇讗 讬讞诇诇 讝专注讜 诪拽讬砖 讝专注讜 诇讜 讻讜'. 讚讻讬讜谉 讚谞讻诇诇讜 讞讬诇讜诇 砖谞讬讛诐 讘诪诇讜转 讜诇讗 讬讞诇诇 讚讛讬讬谞讜 砖讛讜讗 诇讗 讬讞诇诇 (讻驻砖讟讬') 讜讻谉 讚讝专注讜 诇讗 讬讞诇诇 诇讻谉 讬诇驻讬谞谉 讞讬诇讜诇诐 诪讛讚讚讬 讘讬谉 诇注谞讬谉 讞讬诇讜诇 谞砖讬讛诐 讘驻' 讗诇诪谞讛 (住讟) 讜讘讬谉 诇注谞讬谉 讞讬诇讜诇 讝专注诐 讚讗诪专 讛讻讗) 讜讗"讻 讝专注讜 讛讜讗 讛谞讜砖讗 讜砖驻讬专 讬诇驻讬谞谉 诪砖诐 讚讻诪讜 讚谞讜砖讗 讚讟讜诪讗讛 讛讜讗 讝讻专讬诐 讻讚讻转讬讘 讘注诇 (讜讗讬谉 讗谞讜 爪专讬讻讬诐 诇讚专砖转 讘谞讬 讗讛专谉 砖驻专砖"讬) 讗祝 谞讜砖讗 讚讞讬诇讜诇 讛讜讗 讝讻专讬诐 讚讜拽讗. 讜讛砖转讗 讚讬诇讬祝 讚讝专注讜 驻讬专讜砖讜 讝讻专讬诐 诇讻谉 驻专讬讱 讘转讜 砖诇 讻"讙 转砖转专讬 讚讛讬讬谞讜 讙诐 诇驻砖讟讬讛 讚讝专注讜 讛讜讗 讛诪转讞诇诇 谞讬诪讗 谞诪讬 讚驻讬专讜砖讜 讝讻专讬诐 讚讜拽讗 讜谞讻讜谉 讘注讝"讛:



砖诐 诪讬 讻转讬讘 讘谞讜 讝专注讜 讻转讬讘. 讻爪"诇:



砖诐 讘注诪讬讜 讘注诐 讗讞讚 讻讜' 讘砖谞讬 注诪诪讬谉 讗讬谞讜 诪讬讞诇. 注驻专砖"讬. 讜拽砖讛 讚讛讗 注诪讬讜 讛讜讗 诇"专 讚讘诇"讬 讗讜诪专 注诪讜. 讜讗讜诇讬 讛讜讗讬诇 讚诪爪讬谞讜 讚讙诐 注诇 注诐 讗讞讚 讗讜诪专 注诪讬讜 讻诪讜 诇讗 讬讟诪讗 讘注诪讬讜 讜讚讜诪讬讜 讗诐 讛讬' 讛诪讻讜讜谉 讻讗谉 注诇 专讘讬诐 讛诇"诇 讘注诪诪讬讜 讻诪讜 讘注诪诪讬讱 (砖讜驻讟讬诐 讛) 讜注诪诪讬诐 (谞讞诪讬' 讟). 讜诇注"讚 讬诇"驻 讚讻讜讜谞转 讛讙诪专讗 诪讛讻讬谞讜讬 讚讘注诪讬讜 讚诪砖诪注 讚注诐 讚讜诪讛 诇讜 讚讜诪讛 诇诪讛 砖驻专砖"讬 讘讚"讛 讝专注讜 讛讗讘 讜讛讝专注 讛讜讝讻专讜 讘转讬讘讛 讝讜 讻讜':



砖诐 拽"讜 诪讛 讝专注讜 砖诇讗 注讘专 注讘讬专讛 诪转讞诇诇 讛讬讗 砖注讘专讛 讻讜'. 诇讻讗讜专讛 讬"诇 诪诪讝专 讬讜讻讬讞 讚讛讜讗 砖诇"注 注讘讬专讛 诪讬驻住诇 诪诇讘讜讗 诇拽讛诇 讜讛讬讗 砖注讘专讛 注诇 讗讬住讜专 讻专转 讗讬谞谞讛 谞驻住诇转 诪讘讜讗 讘拽讛诇. 讜讬"诇 诪砖讜诐 讚讗讬讻讗 诇诪讬诪专 诪讛 诇砖诐 砖讻谉 讗讬谞讛 谞驻住诇转 讘讻诇 诪拽讜诐 讻讚讗诪专 讘住诪讜讱 诪讛 诇讛讜讗 讻讜':



专砖"讬 讘诪砖谞讛 讚"讛 专讗讘"讬. 诇"诇 讻讜' 爪讚 讛砖讜讛 讚砖讗讬谞谉 讘专讜讘 拽讛诇 讚讛讬讬谞讜 讚讜诪讬讗 讻讜'. 讻爪"诇:



讘讗"讚 讜讗讬讻讗 诇诪"讚 讘注诇诪讗 爪讚 讞诪讜专 诇"驻. 讛谉 讘诪讻讜转 砖诐 专"讬 讙讜驻讬' (讚诇诪讚 诇拽诪谉 诪讛爪讛"砖) 讗讬转 诇讬讛 讚诇"驻 爪讚 讞诪讜专 讜讛诇"诇 讚专"讬 诇讟注诪讬'. 讗讱 诇驻诪砖"讻 讛诪讛专砖"讗 砖诐 讘转讚"讛 讜专"讬 诪砖诪注 讚讙诐 专讗讘"讬 讗讬转 诇讬讛 讛爪讛"砖 诇注谞讬谉 讘转 讙专 讜讙讬讜专转. 讗讜诇诐 诪驻专砖"讬 诇"诪 讻谉:



专砖"讬 讚"讛 诪讛 诇讛诇谉. 诇注谞讬谉 讟讜诪讗讛 讛讝讻专讬诐 讛讜讝讛专讜 注诇讬讛 讻讜'. 讻爪"诇:



专砖"讬 讚"讛 讻砖诐 (讘住讜驻讜). 诇讛讻砖讬专 讗转 讘转讜 诪诪谞讛 诇讻讛讜谞讛. 讻爪"诇:



专砖"讬 讚"讛 讜讗讬谉 诪转讞诇诇. 讚讛讗 诇讗 讬讞诇诇 讝专注讜 讻转讬讘 讻讜'. 讚专砖讛 讝讜 讛讬讗 讘住讜讟讛 (讻讙 讘). 讜拽爪转 转讬诪讛 注诇 专砖"讬 砖诇讗 讛讘讬讗 诪诪转谞讬转讬谉 讚砖诐:



专砖"讬 讚"讛 讛"拽. 讗讬讝讜 讛讬讗 讞诇诇讛 讛诪讜讝讻专转 讘转讜专讛 砖讻转讘 讞诇诇讛 诇讗 讬拽讞讜 砖注讬拽专讛 诪诪砖诪注讜转 讛诪拽专讗 讜讗"爪 诇驻专砖 讻讜'. 讻"谞 讚爪"诇:





驻谞讬 讬讛讜砖注

诪砖谞讛 讘转 讞诇诇 讝讻专 讜驻专砖"讬 讝"诇 讚讜拽讗 谞拽讬讟 讻讚拽转谞讬 讜讗讝讬诇 讻讜'  讜诇讻讗讜专讛 谞"诇 讘讻讜讜谞转 专砖"讬 讝"诇 讚诇砖讜谉 讞诇诇 讝讻专 拽砖讬讗 诇讛讜 讚讝讻专 讬讬转讜专 诇砖讜谉 讛讜讗 讚讛讗 讞诇诇 诇讞讜讚 谞诪讬 诇砖讜谉 讝讻专 讛讜讗 讜注"讝 讻转讘 专砖"讬 讝"诇 讚讜拽讗 谞拽讬讟 讜讻讜讜谞转讜 讚讚讜拽讗 讛讝讻专 诇讞讜讚 讛讜讗 讞诇诇 讜诇讗驻讜拽讬 诪讚专' 讚讜住转讗讬 讘专 讬谞讗讬 讚拽讗诪专 讚诇注讜诇诐 诇讗 诪讬驻住诇 讗诇讗 讘讞诇诇 砖谞砖讗 讞诇诇讛 讚讜拽讗 讜注"讻 讚转谞讗 讚讬讚谉 讛讻讬 住"诇 讜诪砖"讛 拽转谞讬 讝讻专 讜讗注"讙 讚拽转谞讬 诇讛 讘住讬驻讗 诇讛讚讬讗 讞诇诇 砖谞砖讗 讘转 讬砖专讗诇 讘转讜 驻住讜诇讛 诇讻讛讜谞讛 讛讗 诪住拽讬谞谉 讘讙诪专' 讚讛讱 讘讘讗 讚住讬驻讗 诇讗 拽转谞讬 诇讛 讗诇讗 讗讬讬讚讬 讚诪爪讬注转讗 讜讬讜转专 讚诇砖讜谉 讝讻专 讚拽转谞讬 讗诇注讜诇诐 拽讗讬 讚诇注讜诇诐 讘转 讝讻专 讛讗讞专讜谉 驻住讜诇讛 讻讚诪住讬拽 专砖"讬 讝"诇 讘讚讬讘讜专 砖讗讞专 讝讛:


专砖"讬 讘讚"讛 专讗讘"讬 讗讜诪专 诇讬转 诇讬讛 讛讗讬 讚讬谞讗 讚诇拽诪谉 讻讜' 注讚 住讜祝 讛讚讬讘讜专. 讜诇讻讗讜专讛 诇砖讜谉 专砖"讬 讝"诇 转诪讜讛 讘讝讛 讚讘讚讬讘讜专 讛拽讚讜诐 诪驻专砖 讘诇砖讜谉 拽爪专讛 讚讟注诪讗 讚讻讜诇讛讜 转谞讗讬 讚驻诇讬讙讬 讘讙讬专讜转诐 诪驻专砖 讘讙诪' 讜讗"讻 诪讛 讛讗专讬讱 讻讗谉 讬讜转专 讘讚专讗讘"讬 讜谞"诇 诇讬讬砖讘 诪砖讜诐 讚诇讻讗讜专讛 诪讬诇转讗 讚专讗讘"讬 转诪讜讛 讘讬讜转专 讚诇讗 讗砖讻讞谉 讻讬讜爪讗 讘讝讛 讘砖讜诐 讚讜讻转讗 讚讛讗 讻诇 诪拽讜诐 砖讬砖 拽讬讚讜砖讬谉 讜讗讬谉 注讘讬专讛 讛讜诇讚 讛讜诇讱 讗讞专 讛讝讻专 讜讘讬砖 注讘讬专讛 讛讜诇讚 讗讞专 讛驻讙讜诐 砖讘砖谞讬讛诐 诪砖讗"讻 讛讗 讚拽讗诪专 专讗讘"讬 讘讙专 讜讙讬讜专转 讚讛讜诇讻讬谉 讗讞专 讛讻砖专 砖讘砖谞讬讛诐 讜讗注"讙 讚诇专' 讚讜住转讗讬 讘专 讬谞讗讬 讗砖讻讞谉 谞诪讬 讻讛"讙 讜讬诇讬祝 诇讛 诪拽专讗讬 讘住诪讜讱 讗"讻 讛讜讗 讙讜驻讗 转讬拽砖讬 讚讛讗 诪砖诪注 讚专讗讘"讬 讙讜驻讗 诇讗 住"诇 讛讗 讚专' 讚讜住转讗讬 诪讚诇讗 驻诇讬讙 讘专讬砖讗 诇注谞讬谉 讞诇诇 砖谞砖讗 讘转 讬砖专讗诇 诇讻讱 讛讜讻专讞 专砖"讬 诇驻专砖 讟注诪讗 讚专讗讘"讬 讻谉 谞"诇:


讙诪专讗 讬砖专讗诇 砖谞砖讗 讞诇诇讛 诪谞讛"诪 讗诪专 专讘讬 讬讜讞谞谉 诪砖讜诐 专砖讘"讬 谞讗诪专 讻讗谉 讻讜'  讛讗 讚讗讬爪讟专讬讱 拽专讗 讗祝 注诇 讙讘 讚讘诇讗"讛 讻诇诇讗 讛讜讗 讚讻诇 诪拽讜诐 砖讬砖 拽讬讚讜砖讬谉 讜讗讬谉 注讘讬专讛 讛讜诇讚 讛讜诇讱 讗讞专 讛讝讻专 讻讚讗讬转讗 诇注讬诇 住"驻 讛讗讜诪专 诪"诪 讗讬爪讟专讬讱 诇诪讬诇祝 讛讻讗 诪拽专讗 讚讗诇"讻 讛"讗 讚讜诇讗 讬讞诇诇 讝专注讜 住转诪讗 诪砖诪注 讚讛讗 讘谉 讘转讜 谞诪讬 讝专注讜 诪讬拽专讬 讜注讬"诇 讚讛讗 讚拽讬"诇 讘驻' 讛讗讜诪专 讛讗讬 讻诇诇讗 讛讬讬谞讜 谞诪讬 诇讘转专 讚讬诇驻讬' 讛讻讗 诪拽专讗 讚讗驻讬' 讛讬讻讗 砖讬砖 讞砖砖 驻住讜诇 讘讗' 诪讛诐 讗驻"讛 讛讜诇讱 讗讞专 讛讝讻专 讜讛讬讬谞讜 诪讛"讟 讙讜驻讗 讻讬讜谉 讚讬砖 拽讬讚讜砖讬谉 讜讗讬谉 注讘讬专讛 诪砖讗"讻 讗讬 诇讗讜 讛讗讬 拽专讗 讚讛讻讗 讛"讗 讚诇注讜诇诐 讗讬谉 讛讜诇讻讬谉 讗讞专 讛讝讻专 诇讙诪专讬 讗诇讗 讘讻砖专讬诐 讙诪讜专讬诐 讻讙讜谉 讘讻讛谞讬诐 讜诇讜讬诐 讜讬砖专讗诇讬诐 讚讻转讬讘 讘讛讜 诇诪砖驻讞讜转诐 诇讘讬转 讗讘讜转诐 讗讘诇 讛讬讻讗 讚讗讬讻讗 爪讚 驻住诇讜转 讜驻讙诐 诇注讜诇诐 讛讜诇讻讬谉 讗讞专 讛驻讙讜诐 讗注"讙 讚讗讬谉 注讘讬专讛 诪砖"讛 讗讬爪讟专讬讱 拽专讗 讜注讬讬谉 诪"砖 讘讝讛 砖诐 讘诪砖谞讛 讚驻' 讛讗讜诪专:


砖诐 讗诇讗 诪注转讛 讘转讜 砖诇 讻"讙 转砖转专讬. 讗祝 注诇 讙讘 讚讻转讬讘 讘讛讚讬讗 讞诇诇讛 诇讗 讬拽讞 讗驻"讛 讻讬讜谉 讚讗讬讻讗 讙"砖 讗讬转 诇谉 诇诪讬诪专 讚讞诇诇讛 诇讗 讬拽讞 讛讬讬谞讜 讗讜转讛 讗砖讛 讙讜驻讗 砖谞转讞诇诇讛 讘讘讬讗转 讗' 诪讛驻住讜诇讬诐 讚谞讛讬 讚讬诇驻讬谞谉 诇讛 诪讻讬 转讛讬讛 诇讗讬砖 讝专 讗驻"讛 讗讬爪讟专讬讱 讛讻讗 诇诇讗讜 讜讗讬爪讟专讬讱 谞诪讬 诇讗诇诪谞讛 诇讻"讙 讙讜驻讗 讜讗注"讙 讚诇讗讜 讝专 讗爪诇讛 诪注讬拽专讗 讗驻"讛 讗住讜专讛 诇讻讛谉 讛讚讬讜讟 诪砖讜诐 讞诇诇讛 讻谉 谞"诇 讜讘讞谞诐 谞讚讞拽 诪讛专"讬 诪讟专讗谞讬 讝"诇 讘讝讛 讘讞讬讚讜砖讬讜:


砖诐 讘转 讘转讜 转转住专 讗"讻 讙讝讬专讛 砖讜讛 诪讗讬 讗讛谞讬 诇讬讛. 讜诇讻讗讜专讛 讬砖 诇转诪讜讛 讚拽讗专讬 诇讬讛 诪讗讬 拽讗专讬 诇讬讛 讚讛讗 诪讛谉 讙"砖 讙讜驻讗 住诇讬拽 讜讻谉 讛拽砖讛 诪讛专"讬 诪讟专讗谞讬 讝"诇. 讜诇注谞"讚 讚讛砖转讗 住"讚 讻讬讜谉 讚驻砖讟讗 讚拽专讗 讚诇讗 讬讞诇诇 讝专注讜 诪砖诪注 讚讗讬讬专讬 讗祝 讘谞拽讬讘讜转 讚讜诪讬讗 讚诇讜 讗"讻 注"讻 谞讗诪专 讚讛讱 讙"砖 讚讝讻专讬诐 讜诇讗 谞拽讬讘讜转 讗注讬拽专 讗讬住讜专 讞诇诇讛 讚讞诇诇 诪讜转专 讘讻讛谞转 讚诇讗 讛讜讝讛专讜 讻砖讬专讜转 诇讬谞砖讗 诇驻住讜诇讬谉 讜讛讬讬谞讜 谞诪讬 诪讛"讟 讚讻转讬讘 讘讟讜诪讗讛 讘谞讬 讗讛专谉 讜诇讗 讘谞讜转 讗讛专谉 讻讚驻专讬砖讬转 讘驻"拽 讚祝 诇"讛 注"讘. 讜讗讛讗 诪砖谞讬 砖驻讬专 讗"讻 讙"砖 诪讗讬 讗讛谞讬 诇讬讛 讚诪砖诪注 诇讬讛 讚讻讬讜谉 讚注讬拽专 讙"砖 讚讘注诪讬讜 讻转讬讘 讘拽专讗 讚诇讗 讬讞诇诇 讝专注讜 讘注诪讬讜 诪砖诪注 讚注讬拽专 讙"砖 讛讬讬谞讜 诇注谞讬谉 讞讬诇讜诇 讝专注讜 讙讜驻讗 讚讘转 讘谞讜 驻住讜诇讛 讜讘转 讘转讜 讻砖讬专讛 讻谉 谞"诇. 讜讘讝讛 讬转讬讬砖讘 讙"讻 诪讗讬 讚拽砖讬讗 诇讬 诇专讘讬 讚讜住转讗讬 讘住诪讜讱 讚讚专讬砖 诪讘注诪讬讜 讚讚讜拽讗 讘注诐 讗' 讛讜讗 讚诪讞诇诇 讘讞诇诇 砖谞砖讗 讞诇诇讛 讗"讻 讙讝讬专讛 砖讜讛 诇诪讛 诇讬 讜诇诪讗讬 讚驻专讬砖讬转 讗"砖 讚专讘讬 讚讜住转讗讬 讜讚讗讬 诪驻讬拽 诇讛 诇讛讗 诪讬诇转讗 讙讜驻讗 讚讻讛谞转 讻砖讬专讛 诪讜转专转 诇讻转讞诇讛 诇讬谞砖讗 诇讻讛谉 讞诇诇 讜讛讬讬谞讜 诪讛讱 讙"砖 讻讚驻专讬砖讬转 诪讬讛讜 讘诇讗"讛 谞"诇 讚讗讬爪讟专讬讱 讛讙"砖 诇专讘讬 讚讜住转讗讬 讚诇讗 谞讬诪讗 讚讞诇诇 讗住讜专 诇讬砖讗 讞诇诇讛 讻讬讜谉 讚诇诪讗讬 讚住"诇 注"讬 讻谉 诪专讘讛 讝专注讜 讞诇诇讬谉 讜拽住"讚 讚砖讬讬讱 诇讙讘讬讛 讜诇讗 讬讞诇诇 讝专注讜 拽诪"诇 诪讛谉 讙"砖 讻砖专 讚讜诪讬讗 讚讟讜诪讗讛 讚诇讗 讛讜讝讛专讜 讞诇诇讬诐 注诇 讻讱 讻讚讚专砖讬' 诪讘谞讬 讗讛专谉 讛讻讛谞讬诐 讜诇讗 讞诇诇讬诐 讻谉 谞"诇 谞讻讜谉 讜讚讜"拽:


砖诐 转"专 诇讗 讬讞诇诇 讝专注讜 讛讬讗 注爪诪讛 诪谞讬谉 讗诪专转 拽"讜 诪讛 讝专注讜 砖诇讗 注讘专 注讘讬专讛 诪转讞诇诇 讛讬讗 注爪诪讛 砖注讘专讛 注讘讬专讛 讗讬谞讜 讚讬谉 砖诪转讞诇诇转. 诇讻讗讜专讛 讬砖 诇讛拽砖讜转 诪诪讝专 讬讜讻讬讞 讚讗注"讙 砖诇讗 注讘专 注讘讬专讛 谞驻住诇 诪诇讘讗 讘拽讛诇 讜讛讗砖讛 讙讜驻讗 讗诐 讛诪诪讝专 砖注讘专讛 注讘讬专讛 诇讗 谞驻住诇讛 诪拽讛诇 讗诇讗 讚讗讬讻讗 诇诪讬诪专 讚讗讬住讜专 讻讛讜谞讛 砖讗谞讬 讜讻讚诪砖诪注 诇拽诪谉 讘讚祝 讛住诪讜讱 讘驻诇讜讙转讗 讚专' 讬讛讜讚讛 讜专讘讬 讬讜住讬 诇注谞讬谉 讘转 讙专 讝讻专 讚诪讗谉 讚驻诇讬讙 讗讚专讘讬 讬讛讜讚讛 讚诇讗 砖讬讬讱 讻诇诇 诇诪讬诇祝 驻住讜诇讬 讻讛讜谞讛 诪驻住讜诇讬 拽讛诇 诇注谞讬谉 诪讛 讛爪讚 讚讗"讻 讬讜讻讬讞 谞诪讬 诇讗 注讘讚讬谞谉 诪讬谞讬讛 讻谉 谞"诇:


砖诐 讜讻讬 转讬诪讗 讗讬讻讗 诇诪讬驻专讱 诪讛 诇讝专注讜 砖讻谉 讬爪讬专转讜 讘注讘讬专讛 讻讜'  讜讛拽砖讜 讘转讜住驻转 讬砖谞讬诐 转讬诪讗 讗诪讗讬 诇讗 讗诪专讬谞谉 谞讘注诇讛 诇驻住讜诇 诇讛 讬讜讻讬讞 砖讗讬谉 讬爪讬专转讛 讘注讘讬专讛 讜驻住讜诇讛 讻讜' 讜讻讜讜谞转讜 讗住讜讙讬讬' 讚驻' 讗诇诪谞讛 诇讻"讙 讚讬诇驻讬谞谉 诪拽专讗 讚讜讻讬 转讛讬讛 诇讗讬砖 讝专 讚谞讘注诇讛 诇驻住讜诇讬 拽讛诇 讛讬讻讗 讚讝专 讗爪诇讛 诪注讬拽专讗 驻住诇讛 讜注讬讬谉 讘诪讛专砖"讗 讝"诇 讜诇注"讚 谞专讗讛 诇讬讬砖讘 拽讜砖讬讬转诐 讚讻诇 讻诪讛 讚诇讗 讬讚注讬谞谉 讘讗诇诪谞讛 诇讻"讙 讙讜驻讗 讚讗祝 注"讙 讚讗讬谉 讬爪讬专转讛 讘注讘讬专讛 驻住讜诇讛 讗"讻 诇讗 讛讜讬 讚专砖讬谞谉 谞诪讬 拽专讗 讚讻讬 转讛讬讛 诇讗讬砖 讝专 诇注谞讬谉 驻住讜诇 讻讛讜谞讛 讚讛讗讬 拽专讗 诇讗 讗讬讬专讬 讗诇讗 诇注谞讬谉 驻住讜诇 转专讜诪讛 讚谞讛讬 讚诪住拽讬谞谉 讘驻专拽 讗诇诪谞讛 诇讻讛谉 讙讚讜诇 讚讬诇驻讬谞谉 讘拽"讜 讜诇讗 讛讜讬 讗诇讗 讙讬诇讜讬 诪讬诇转讗 讘注诇诪讗 讬"诇 讚讛讬讬谞讜 讚讜拽讗 诇讘转专 讚讙诇讬 拽专讗 讚砖讬讬讱 驻住讜诇 讻讛讜谞讛 讗注"讙 讚讗讬谉 讬爪讬专转讛 讘注讘讬专讛 讻讚讗砖讻讞谉 讘讗诇诪谞讛 诇讻"讙 诪砖讗"讻 讗讬 诇讗讜 讚专砖讛 讚讗诇诪谞讛 诇讻"讙 讛"讗 讚住讘专讗 驻砖讜讟讛 讛讬讗 讚诇讗 砖讬讬讱 讻诇诇 诇讗住讜专 讗砖讛 诇讻讛讜谞讛 讻"讗 讛讬讻讗 讚讬爪讬专转讛 讘注讘讬专讛 讜讗"讻 诇驻"讝 讜讚讗讬 诇讬讻讗 诇诪讬诇祝 讻诇诇 诪驻住讜诇 转专讜诪讛 讜诇讗 讛讜讬 讙讬诇讜讬 诪讬诇转讗 讘注诇诪讗 讚讜讚讗讬 讗砖讻讞谉 讟讜讘讗 讚诪讬驻住诇讬 诇转专讜诪讛 讚讘讬 谞砖讬 讜诇讗 诪讬驻住诇讬 诇讻讛讜谞讛 讻讙讜谉 讘转 讻讛谉 砖谞讬住转 诇讬砖专讗诇 讜讬砖 诇讛 讝专注 诪诪谞讜 讜讻讬讜爪讗 讘讜 讻谉 谞"诇 谞讻讜谉 讜诪讛 砖讬砖 诇讚拽讚拽 讘讚讘专讬 诪讛专砖"讗 讝"诇 讚驻砖讬讟讗 诇讬讛 讚讛谞讱 讚诪讬驻住诇讬 诪讻讬 转讛讬讛 诇讗讬砖 讝专 诇讗讜 讘讻诇诇 讞诇诇讛 讛谉 讗讘讗专 诇拽诪谉 注"砖:





讬诐 砖诇 砖诇诪讛

讚讬谉 讚讙专 诪讜转专 讘讻讛谞转 讜讙诐 诪讜转专 讘诪诪讝专转 注讚 注砖专讛 讚讜专讜' 讜讙专 砖谞砖讗 讘转 讬砖专讗诇 讛讜诇讚 讬砖专讗诇 讙诪讜专 讛讜讗 诇讻诇 讚讘专讬讜 讜讗住讜专 讘诪诪讝专转 讜讻讛谞转 诪讜转专 讘讞诇诇 讬转讘讗专 讙"讻 讘住讬' 讬"讘.


转谞讜 专讘谞谉 讙专 谞讜砖讗 诪诪讝专转 讜讛讜诇讚 诪诪讝专 讚讘专讬 专"讬 专' 讬讜讚讗 讗讜诪专 讙专 诇讗 讬砖讗 诪诪讝专转 讜讞诇诇 诪讜转专 讘讻讛谞转 讜讛诇讻转讗 讙专 诪讜转专 讘讻讛谞转 讜诪讜转专 讘诪诪讝专转. 诪讜转专 讘讻讛谞转 砖诇讗 讛讜讝讛专讜 讻砖专转 诇讛讬谞砖讗 诇驻住讜诇讬谉 讜诪讜转专 讘诪诪讝专转 讻专' 讬讜住讬 讜讚讜讜拽讗 注讚 讬' 讚讜专转 讗讘诇 诪讻讗谉 讜讗讬诇讱 讗住讜专 诪砖讜诐 讚谞砖转拽注 砖诐 讙讬专讜转 诪诪谞讜 讗诪专讬 讬砖专讗诇 讛讜讗 讚谞住讬讘 诪诪讝专转 讻讚转谞讬讗 讙专 注讚 讬' 讚讜专讜转 诪讜转专 讘诪诪讝专转 诪讻讗谉 讜讗讬诇讱 讗住讜专 讘诪诪讝专转. 讜讻转' 讛专诪讘"诐 讘讛诇讻讜转 讗讬住讜专讬 讘讬讗讛 讚讜讜拽讗 讘讙专 砖谞砖讗 讙讬讜专转 讛讜讗 讚讗诪专讬谞谉 讛讻讬 讗讘诇 讙专 砖谞砖讗 讘转 讬砖专讗诇 讛讜诇讚 讬砖专讗诇 讙诪讜专 讜讗住讜专 讘诪诪讝专转 讜讻转讘 讛专"谉 诇讗 讬讚注转讬 诪谞讬讬谉 诇讜 讚讗注"讙 讚讙讜讬 讛讘讗 注诇 讘转 讬砖专讗诇 讛讜诇讚 讬砖专讗诇 讙诪讜专 讜讗住讜专 讘诪诪讝专转 讛转诐 讛讬讬谞讜 讟注诪讗 诪砖讜诐 砖讗讬谉 讗驻砖专 诇讜 诇讛转讬讞住 讗讞专 讗讘讗 专"诇 讗讘讬讜 讚诇诪砖驻讞讜转诐 诇讘讬转 讗讘讜转诐 讘讬砖专讗诇 讛讜讗 讚讻转讬讘 讗讘诇 讝讛 砖讗讘讬讜 讬砖专讗诇 讙诪讜专 诇诪讛 诇讗 讬转讬讞住 讗讞专 讗讘讬讜 讜讬讛讗 谞讬讚讜谉 讻讙专 讚诪讜转专 讘诪诪讝专转 讜讛专讬 讻讗谉 讬砖 拽讬讚讜砖讬谉 讜讗讬谉 注讘讬专讛 讜讛讜诇讚 讛讜诇讱 讗讞专 讛讙专 讜爪"注 讜诇讬 诇讗 拽砖讛 诪讬讚讬 讚讙专 砖谞砖讗 讬砖专讗诇讬' 诇讗讜 诪砖讜诐 讗讬住讜专 讛讜讗 讗诇讗 诪砖讜诐 讚谞砖转拽注 砖诐 讙讬讜专转 诪诪谞讜 讜诪讬讞诇祝 讘讬砖专讗诇 讜讻谉 驻住拽 讛讟讜专. 讜注讜讚 谞专讗讛 诇讬 诇讛讜讻讬讞 讚讬砖专讗诇 讙诪讜专 讛讜讗 讜讗住专 讘诪诪讝专转 讚讛讗 诪住拽讬谞谉 诇拽诪谉 诪住讜讙讬讗 讚讗诪专 诇讬' 专讘 讗讚讗 讘专 讗讛讘' 诇专讘 讬讜住祝 讗驻讬' 讗诪讜 诪讬砖专讗诇 讗"诇 讗诪讜 诪讬砖专讗诇 诪拽专讘 讗讞讬讱 拽专讬谞谉 讘讬' 砖"诪 讚讞砖讬讘 诇讬' 讻讬砖专讗诇 讙诪讜专:


讚讬谉 讚讻讛谉 讙讚讜诇 砖讘讗 注诇 讗诇诪谞讛 讗讜 讻讛谉 讛讚讬讜讟 注诇 讙专讜砖' 讗讜 讝讜谞讛 讘谞讬讛诐 谞注砖讜 讞诇诇讬谉 讜讙诐 讛讬讗 谞注砖讛 讞诇诇讛 讜驻住讜诇讛 诪谉 讛转专讜诪讛 讗诐 讘转 讻讛谉 讛讬讗 讜讻讛谉 讛讘讗 注诇讬讛 诇讜拽讛 讙诐 诪砖讜诐 讞诇诇讛 讜讘转 讞诇诇 讝讻专 驻住讜诇讛 诪谉 讛讻讛讜谞讛 诇注讜诇诐 讻讙讜谉 讘谞讜 讜讘谉 讘谞讜 注讚 住讜祝 讻诇 讛讚讜专讜转 讗讘诇 讘转 讘转讜 诪讬砖专讗诇 讗讜 讬砖专讗诇 砖谞砖讗 讞诇诇讛 讻砖专讛 诇讻讛讜谞讛. 讜讻"讙 砖讘讗 注诇 讗砖讛 砖讛讬' 讗诇诪谞讛 讙专讜砖讛 讞诇诇讛 讝讜谞讛 讘讝诪谉 砖讛讬讜 讻住讚专 讛讝讛 诇讜拽讬' 讗讜转讜 讗专讘注. 讜讻讛谉 讛讚讬讜讟 谞诇拽讛 注诇讬讛 砖诇砖 讗讘诇 讗诐 讛讬' 诪转讞诇讛 讝讜谞讛 讜讗讞"讻 谞注砖讬转 讞诇诇讛 讜讗讞"讻 谞注砖讬转 讗诇诪谞讛 讗讬谉 诇讜拽讬谉 讗讜转讜 讗诇讗 驻注诐 讗' 讜讬讘讜讗专 讚讗讬谉 讞诇诇讛 讗诇讗 诪驻住讜诇讬 讻讛讜谞讛 诇讘讚 讗讘诇 讻讛谉 砖讘讗 注诇 讛注专讬讜转 讗讜 注诇 讬讘诪讛 讘砖讜拽 讗讬谞讛 谞注砖讬转 讞诇诇讛 讜讙诐 讛讜诇讚 讗讬谞讜 讞诇诇 讜讗诐 讞讝专 讜讘讗 注诇讬讛 讛讜诇讚 讞诇诇 讜讙诐 讛讬讗 谞注砖讛 讞诇诇讛 讜讻讛谉 讗讞专 讛讻讗 注诇讬讛 谞诇拽讛 注诇讬讛 诪砖讜诐 讞诇诇讛 讜讻讛谉 砖拽讬讚砖 讙专讜砖讛 讜谞转讗专诪诇' 讗讜 谞转讙专砖讛 诪谉 讛讗讬专讜住讬谉 诇讗 谞转讞诇诇讛 讗讘诇 诪谉 讛谞讬砖讜讗讬谉 讗注驻"讬 砖注讚讬讬谉 诇讗 谞讘注诇讛 诪诪谞讜 讻讙讜谉 砖谞诪爪讗 讘转讜诇讛 谞转讞诇诇讛 讜讗诐 拽讬讚砖 讜讘注诇 讜诇讗 讙诪专 讘讬讗转讜 谞诇拽讛 砖转讬诐 讜讗诐 讙诪专 讘讬讗转讜 谞诇拽讛 讙'. 讜讗诐 拽讬讚砖 讜诇讗 讘注诇 讗讬谞讜 诇讜拽讛 讻诇诇. 讗讘诇 讘注诇 讜诇讗 拽讬讚砖 诇讜拽讛 讗讞转 讘讬谉 讻"讙 讘讬谉 讻"讛 讜讛诪讞讝讬专 讙专讜砖转讜 讗讬谞讜 诇讜拽讛 讗诇讗 讗"讻 拽讬讚砖 讜讘注诇:


诪转谞讬转讬谉 讘转 讞诇诇 讝讻专 驻住讜诇讛 诪谉 讛讻讛讜谞讛 诇注讜诇诐 讘转 讘谞讜 讜讘转 讘谉 讘谞讜 注讚 住讜祝 讻诇 讛讚讜专讜转 砖诇 讞诇诇讬诐. 讝讻专 讘谉 讝讻专 讘转 讛讗讞专讜谉 驻住讜诇讛 讻讘转 讛专讗砖讜谉 讚诇讗 讞诪讬专讗 讘转 讞诇诇 诪讞诇诇讛 讚讗诪专讬' 讘转讛 砖诇 讞诇诇讛 诪讬砖专讗诇 讻砖专讛 诇讻讛讜谞讛 讚诪讛 讚转讬诪讗 诪讬讚讬 讚讛讜讬 讗诪爪专讬 讜讗讚讜诪讬 诪讛 诇讛诇谉 诇讗讞专 讙' 讚讜专讜转 讗祝 讻讗谉 谞诪讬 诇讗讞专 讙' 讚讜专讜转 讬砖专讗诇 砖谞砖讗 讞诇诇讛 讘转讜 讻砖专讛 诇讻讛讜谞讛. 讞诇诇 砖谞砖讗 讘讛 讬砖专讗诇 讘转讜 驻住讜诇' 诇讻讛讜谞讛 讜诪住讬拽 讘讙诪专讗 诪讛"诪 讗"专 讬讜讞谞谉 诪砖讜诐 专' 砖诪注讜谉 谞讗诪专 讻讗谉 诇讗 讬讞诇诇 讗转 讝专注讜 讘注诪讬讜 讜谞讗诪专 诇讛诇谉 讙讘讬 讟讜诪讗讛 诇讗 讬讟诪讗 讘注诪讬讜 诪讛 诇讛诇谉 讝讻专讬诐 讜诇讗 谞拽讬讘讜转 讚讻转讬讘 讘谞讬 讗讛专谉 讜诇讗 讘谞讜转 讗讛专谉. 讗祝 讻讗谉 讛驻住讜诇讬' 讞诇诇讬诐 讝讻专讬诐 讜诇讗 谞拽讘讜转. 讗诇讗 诪注转讛 讘转讜 砖诇 讻"讙 转砖转专讬 诪讬 讻转讬讘 诇讗 讬讞诇诇 讘谞讜 诇讗 讬讞诇诇 讝专注讜 讻转讬讘 讜讗驻讬' 谞拽讬讘讜转. 讜讻讬 讗讛谞讬 讙"砖 诇讘转 讘转讜 讗讛谞讬 讘转 讘谞讜 转砖转专讬 讚转讛谞讬 诇讬' 讙"砖 讜诇讗 讗驻讬拽 拽专讗 讗诇讗 讝专注 讗讘诇 讝专注 讝专注讜 诇讗 讻转讬' 诇讗 讬讞诇诇 讝专注讜 讛讜拽砖 讝专注讜 诇讜 讚讛讗讘 讜讛讝专注 讛讜讝讻专讜 讘转讬讘讛 讝讜 诪讛 讛讜讗 讘转讜 驻住讜诇讛 讗祝 讘谞讜 讘转讜 驻住讜诇讛 讘转 讘转讜 转讬转住专 讗"讻 诪讗讬 讗讛谞讬 讙"砖 转讜 诪住讬' 转"专 诇讗 讬讞诇' 讝专注讜 讘注诪讬讜 讗讬谉 诇讬 讗诇讗 讝专注讜 讛讬讗 注爪诪' 诪谞讬讬谉 转"诇 诇讗 讬讞诇诇 讝讜 砖讛讬转' 讻砖讬专讛 讜谞转讞诇诇讛. 转讜 诪住讬拽 转"专 讗讬讝讛 讛讬讗 讞诇诇讛 讻诇 砖谞讜诇讚讛 诪谉 讛驻住讜诇讬谉 诪讗讬 谞讜诇讚讛 诪谉 讛驻住讜诇讬谉 讗诇讬诪讗 驻住讜诇讛 诇讜 讜讛专讬 诪讞讝讬专 讙专讜砖转讜 讚驻住讜诇讛 诇讜 讜讘谞讬讛 讻砖专讬谉 讚讻转讬讘 讻讬 转讜注讘讛 讛讬讗 讛讬讗 转讜注讘' 讜讗讬谉 讘谞讬讛 转讜注讘讬谉 讗诪专 专讘 讬讛讜讚' 讛"拽 讻诇 砖谞讜诇讚讛 诪驻住讜诇讬 讻讛讜谞讛 讜驻专讬讱 谞讜诇讚' 讗讬谉 诇讗 谞讜诇讚讛 诇讗 讜讛专讬 讗诇诪谞讛 讜讙专讜砖讛 讝讜谞讛 讚诇讗 谞讜诇讚' 讜拽讗 讛讜讬 讞诇诇讛 讗"专 讬爪讞拽 讘专 讗讘讬谉 讛"拽 讗讬讝讛 讛讬讗 讞诇诇讛 砖注讬拽专' 诪谉 讛转讜专讛 驻讬' 诇讚专讜砖 诪谉 讞讻诪讬诐 诇' 诇讗 讬讞诇诇 讻诇 砖讛讜' 讻砖专 讜谞转讞诇诇 讜讗讬谉 爪专讬讱 诇驻专砖 诪谉 讚讘专讬 住讜驻专讬诐 讻诇 砖谞讜诇讚 诪驻住讜诇讬 讻讛讜谞讛. 转讜 诪住讬拽 讘住讜讙讬讗 讗诪专 讗讘讬讬 讬砖专讗诇 讛讘讗 注诇 讗讞讜转讜 驻砖讬讟讗 讚讝讜谞讛 诪砖讜讛 诇讛 讚讛讗 谞讘注诇转 讘注讬诇转 驻住讜诇 讗诇讗 讛讗 诪讬讘注讬讗 诇讬 讞诇诇讛 诪砖讜讬 诇讛 讗讜 诇讗 诪砖讜讬 诇讛. 诪讬 讗诪专讬谞谉 拽"讜 讛砖转讗 诪讞讬讬讘讬 诇讗讜讬谉 讛讜讬 讞诇诇讛 诪讞讬讬讘讬 讻专讬转讜转 诇讗 讻"砖 讗"讚 讗讬谉 讞诇诇讛 讗诇讗 诪讗讬住讜专 讻讛讜谞讛 讗"诇 讗讬谉 讞诇诇讛 讗诇讗 诪讗讬住讜专 讻讛讜谞讛 讗诪专 专讘讗 诪谞讗 讛讗 诪讬诇转' 讚讗讬谉 讞诇诇讛 讗诇讗 诪讗讬住讜专 讻讛讜谞讛 讚转谞讬讗 诇讗 讬讗诪专 讙专讜砖讛 讘讻"讙 讜转讬转讬 诪拽"讜 诪讻讛谉 讛讚讬讜讟 砖讗谞讬 讗讜诪专 诪讛 诇讻讛谉 讛讚讬讜讟 讗住讜专讛 诇讻"讙 诪讬讘注讬讗 讚诪讛讚讬讜讟转讜 谞讗住专' 注诇讬讜 讗诇讗 讻砖诐 砖讞诇讜拽讛 讙专讜砖讛 诪讝讜谞讛 讜讞诇诇讛 讛讗讜诪专转 讘讻讛谉 讛讚讬讜讟 砖讬讬专 诇讛 诇讗讜 诇注爪诪讛 讜讗砖讛 讙专讜砖讛 诪讗砖讛 诇讗 讬拽讞讜 诇诇诪讚讱 砖讗诐 讝讜谞讛 讜讞诇诇讛 讜讙专讜砖讛 讛讜讗 诇讜拽讛 注诇讬讛 讗祝 诪砖讜诐 讙专讜砖讛 讻讱 讞诇讜拽讛 讗诇诪谞讛 诪讙专讜砖讛 讝讜谞讛 讜讞诇诇讛 讘讻"讙 砖讗诐 讛讬转讛 讗诇诪谞讛 讜讙专讜砖讛 讜讞诇诇讛 讝讜谞讛 讞讬讬讘 注诇 讻诇 讗' 讜讗讞讚 讞诇诇讛 诇诪讛 谞讗诪专' 讛专讬 讗住讜专讛 诇讛讚讬讜讟 诇讜诪专 诇讱 讗讬谉 讞诇诇讛 讗诇讗 诪讗讬住讜专讬 讻讛讜谞讛 诪拽专讗讬 讬转讬专讛 讚专砖讬谞谉 讚讛讗讬 讚讛讚专 讻转讘 诇讛讻讬 讻转讘 诇讜诪专 砖转诇诪讜讚谉 诪住讚专 讛讗诪讜专 讞诇诇讛 讗讞专 讗诇诪谞讛 讜讙专讜砖讛 砖讗讬谉 讗讬住讜专谉 谞讜讛讙 讗诇讗 讘讻讛谞讬诐 讜诇讗 讻转讘 讗讞专 讝讜谞讛 砖诪爪讬谞讜 砖诐 讝谞讜转 驻讜住诇 讘讬砖专讗诇 诇讜诪专 诇讱 砖诇讗 谞拽专讗转 讞诇诇讛 讗诇讗 诪讘讬讗讛 驻住讜诇 讻讛讜谞讛 诇讘讚 讜诇讗 诪讘讬讗转 讗讬住讜专 讛谞讜讛讙 讗祝 讘讬砖专讗诇 讝讜谞讛 诇诪讛. 谞讗诪专 讘讻"讙 谞讗诪专 讻讗谉 讝讜谞讛 讘讻"讙 讜谞讗诪专 诇讛诇谉 讝讜谞讛 讘讻讛谉 讛讚讬讜讟 诪讗讬 讻讗谉 讘讻"讙 讝专注讜 讞讜诇讬谉 讚讻转' 诇讗 讬讞诇诇 讗祝 诇讛诇谉 讘讻讛谉 讛讚讬讜讟 讝专注讜 讞讜诇讬谉. 讜驻住拽 专讘 讗砖讬 讻讛谉 讛讘讗 注诇 讗讞讜转讜 讘讘讬讗讛 专讗砖讜谞讛 注砖讗讛 讝讜谞讛 讞讝专 讜讘讗 注诇讬讛 注砖讗讛 讞诇诇讛 砖讛专讬 讗住讜专讛 诇讜 诪砖讜诐 讝讜谞讛 砖讗讬谞讛 谞讜讛讙 讗诇讗 讘讻讛讜谞讛 讜讝"诇 讛专诪讘"诐 讜讛讟讜专 讛注转讬拽 讜讝"诇 讻讛谉 拽讬讚砖 讗讞讚 诪讗讬住讜专讬' 讜谞转讗专诪诇讛 讗讜 谞转讙专砖讛 诪谉 讛讗讬专讜住讬谉 诇讗 谞转讞诇诇讛 讗讘诇 诪谉 讛谞砖讜讗讬' 讗注驻"讬 砖诇讗 谞讘注诇讛 谞转讞诇诇讛 砖讻诇 谞砖讜讗讛 讘讞讝拽' 讘注讜诇讛 讛讬讗 讗注驻"讬 砖谞诪爪讗' 讘转讜诇' 讻讛谉 砖讘讗 注诇 讗' 诪谉 讛注专讬讜' 讗讬谉 注砖讗讛 讞诇诇讛 讗讘诇 注砖讗讛 讝讜谞讛 讜讗诐 讞讝专 讘讗 注诇讬讛 讛讜诇讚 讞诇诇. 讗诐 讘讗 注诇 讬讘诪讛 诇砖讜拽 讜谞转注讘专' 诪讘讬讗讛 专讗砖讜谞讛 讛讜诇讚 讻砖专 诇驻讬 砖讗讬谞讜 诪讗讬住讜专讬 讻讛讜谞讛 讜谞注砖讬转 讝讜谞讛 讞讝专 讜讘讗 注诇讬讛 讛讜诇讚 讞诇诇 讜讻谉 讻讛谉 砖讘讗 注诇 讙讬讜专讜转 讗讜 诪砖讜讞专专转 讛讜诇讚 讞诇诇 注讻"诇. 讜讛讗讬 讜讻谉 拽讗讬 讗讚诇注讬诇 讻讛谉 砖讘讗 注诇 讛讝讜谞讛 讻讜'. 讻讬 讙讬讜专转 讘讻诇诇 讝讜谞讛 谞讗住专转. 讜讻谉 驻讬' 讛诪"诪 注"砖 讜讛专"讬 拽讗专"讜 讝"诇 讜诇讗 谞讛讬专讗 讘诪讛 砖讻转讘 讗讛讗讬 讜讻谉 转讜 诪住讬拽 讗"专 讬讛讜讚' 讻讛谉 讘讗诇诪谞讛 诇讜拽讛 砖转讬诐 讜驻专砖"讬 讜讛"讛 诇讻讛谉 讛讚讬讜讟 讘讙专讜砖讛 讜讞诇诇讛 讬讛讗 诪讬讙诪' 讙诪讬专讬 讗讛讚讚讬 讗讞转 诪砖讜诐 诇讗 讬拽讞 诪砖讜诐 拽讬讚讜砖讬谉 讜诪砖讜诐 诇讗 讬讞诇诇 砖讞讬诇诇 讗讜转讜 讜驻专讬讱 讜诇讬诇拽讬 谞诪讬 诪砖讜诐 诇讗 讬讞诇诇 讝专注讜 讜诪砖谞讬 讘砖诇讗 讞讬诇诇 讝专注讜 讚诇讗 讙诪专 讘讬讗转讜 诪砖诪注 诇讛讚讬讗 讻砖讙讜诪专 讘讬讗转讜 讞讬讬讘 讙'. 讜转讬诪讗 注诇 讛专诪"讘诐 讜住诪"讙 砖诇讗 讻转讘讜 讗诇讗 砖转讬诐. 转讜 诪住讬拽 讗诪专 讗讘讬讬 拽讬讚砖 驻讬' 专砖"讬 讻"讙 讗讜 讻讛谉 讛讚讬讜讟 讗讞转 诪谉 讛驻住讜诇讬诐 诇讜拽讛 诪砖讜诐 诇讗 讬拽讞 讘注诇 诇讜拽讛 诪砖讜诐 诇讗 讬讞诇诇 专讘讗 讗诪专 讘注诇 诇讜拽讛. 诇讗 讘注诇 讗讬谞讜 诇讜拽讛 诪"讟 诪砖讜诐 讚讻转讬讘 诇讗 讬拽讞 讜诇讗 讬讞诇诇 诪讛 讟注诐 诇讗 讬拽讞 讻讜' 诪砖讜诐 诇讗 讬讞诇诇 讜诪讜讚讛 讗讘讬讬 讘诪讞讝讬专 讙专讜砖转讜 砖讗诐 拽讚砖 讜诇讗 讘注诇 砖讗讬谞讜 诇讜拽讛 诇讛讬讜转 诇讜 诇讗砖讛 讗诪专 专讞诪谞讗 讜讛讗 诇讬讻讗 诪讜讚讛 专讘讗 讘讗诇诪谞讛 诇讻"讙 砖讗诐 讘注诇 讜诇讗 拽讚砖 砖诇讜拽讛 砖谞讗诪专 讜诇讗 讬讞诇诇 讝专注讜 讘注诪讬讜 讗诪专 专讞诪谞讗 讜讛专讬 讛讜讗 讞讬诇诇 讜砖谞讬讛诐 诪讜讚讬诐 讘诪讞讝讬专 讙专讜砖转讜 砖讗诐 讘注诇 讜诇讗 拽讚砖 砖讗讬谞讜 诇讜拽讛 讚专讱 拽讬讚讜砖讬谉 讗住专讛 转讜专讛 讜驻讬' 专砖"讬 讜诪讜讚讛 专讘' 讗注"讙 讚讘注讬 讘讗讬住讜专 讻讛讜谞讛 转专转讬 讚讜拽讗 讘讬讗讛 讗讞专 拽讬讚讜砖讬谉 讛讜讗 讚讘注讬 讚诪拽讚讜砖讬谉 诇讞讜讚讬讬讛讜 诇讗 诇拽讬 讗讘诇 讘注诇 讜诇讗 拽讬讚砖 诪讜讚讛 讛讜讗 砖讛讘讬讗讛 讗讬谞讛 转诇讜讬讛 讘拽讬讚讜砖讬谉 讚诇讗 讬讞诇诇 讗诪专 专讞诪谞讗 讜讛专讬 讞讬诇诇 讜砖谞讬讛' 诪讜讚讬诐 讘诪讞讝讬专 讙专讜砖转讜 讗注驻"讬 砖诇讚讘专讬 砖谞讬讛诐 讻讛谉 讘驻住讜诇讛 诇讜 诇讜拽讛 注诇 讘讬讗讛 讘诇讗 拽讬讚讜砖讬谉 诪讜讚讬诐 讛诐 讘讬砖专讗诇 讛诪讞讝讬专 讙专讜砖转讜 诪砖谞砖讗转 诇讗讞专 砖讗诐 讘注诇 讜诇讗 拽讬讚砖 讗讬谞讜 诇讜拽讛 注"讻 诪讚讘专讬讜 讬专讗讛 诪讛 砖讗诪专 讛转诇诪讜讚 讜诪讜讚讛 专讘讗 讘讻"讙 讘讗诇诪谞讛 诇讗讜 讚讜讜拽讗 拽讗诪专 讛"讛 讘讻讛谉 讛讚讬讜讟 讘讝讜谞讛 讜讙专讜砖讛 讗讻谉 讛住诪"讙 诪讚讘专讬 讛专诪讘"诐 诇讗 讻转讘 讛讻讬 砖讛专讬 讻转' 讜讝"诇 讻"讙 砖讘讗 注诇 讛讗诇诪谞讛 诇讜拽讛 讜讗注驻"讬 砖诇讗 拽讬讚砖 砖谞讗诪' 讜诇讗 讬讞诇诇 讝专注讜 讻讬讜谉 砖讘注诇讛 讞诇诇讛 讜驻住诇讛 诪谉 讛讻讛讜谞讛 讻讚讗诪' 讘注砖专' 讬讜讞住讬谉 砖诪讜讚讛 专讘讗 讘讻讱 讗讘诇 讝讜谞讛 讜讞诇诇讛 讜讙专讜砖讛 讛专讬 讛谉 诪讞讜诇诇转 诪拽讜讚诐 诪砖讜诐 诇讗 讬讞诇诇 砖讛专讬 谞转讞诇诇 讘讘讬讗转讜 讜讞讬讬讘 讗讜转讜 讛讘讗 注诇讬讛 诪砖讜诐 讞诇诇讛 讜诪"诪 讘讬谉 讻"讙 讘讬谉 讻"讛 讛讘讗 注诇 讛讞诇诇讛 驻砖讜讟 讚讗讬谉 讞讬讬讘 诪砖讜诐 讘注讬诇讛 诇讞讜讚 砖讛专讬 讻讘专 讛讬讗 谞讞诇诇讛. 讜讛住诪"讙 讙讜驻讗 讻转讘 诇注讬诇 讛驻讜讱 住讘专' 讝讜 砖讻转讘 讘驻专' 注砖专讛 讬讜讞住讬谉 谞讞诇拽讜 讘讛 讗讘讬讬 讜专讘讗 讘讻"讙 讘讙专讜砖' 讗讘讬讬 讗诪专 拽讬讚砖 诇讜拽讛 讘注诇 诇讜拽讛 讜专讘讗 讗诪专 讘注诇 诇讜拽讛 诇讗 讘注诇 讗讬谞讜 诇讜拽讛 诪砖讜诐 诇讗 讬讞诇诇 讜拽讬"诇 讻专讘讗 讚讗诪专 讚爪专讬讱 拽讬讚讜砖讬谉 讜讘注讬诇讛 讜讗讝 诇讜拽讛 诪砖讜诐 诇讗 讬拽讞 讜诪砖讜诐 诇讗 讬讞诇诇 注"讻 讗诇诪讗 讗祝 讘讘讬讗转 讙专讜砖讛 砖讬讬讱 讞讬讜讘 讞诇诇讛 讛讬讻讗 砖谞转讞诇诇讛 讘讘讬讗转讜. 讜诪"诪 讬砖 诇讬砖讘 讚讘专讬 讛住诪"讙 讚诇讗 诇讬拽砖讜 讗讛讚讚讬 讚住"诇 讚讘讜讜讚讗讬 诇注谞讬谉 讞讬讜讘 讘注讬诇讛 讗讞专 砖拽讬讚砖 讞讬讬讘 谞诪讬 诪砖讜诐 诇讗 讬讞诇诇 讜讻诪讜 讻"讙 讘讗诇诪谞讛 讗讘诇 诇注谞讬谉 讞讬讜讘 讘讘注讬诇讛 诇讞讜讚 讘诇讗 拽讬讚砖 讗讬谞讜 讞讬讬讘 讗诇讗 讘讻"讙 讘讗诇诪谞讛 诇讞讜讚 讻诇讬砖谞讗 讚讙诪专讗 讜诪讜讚讛 专讘讗 讘讻"讙 讘讗诇诪谞讛 诪砖诪注 讚讜讜拽讗 拽讗诪专. 讗讘诇 诪"诪 讚讜讞拽 讘注讬谞讬 诇讞诇拽 讘讛讻讬 讜驻讬专砖 专砖"讬 注讬拽专:


讚讬谉 讚讘转 讙专 砖谞砖' 讙讬讜专转 诪讜转专 诇讻讛谉 讜诪讬讜诐 砖讞专讘 讘"讛 讛讞诪讬专讜 注诇 注爪诪谉 砖诇讗 诇讬砖讗 讗诇讗 讗"讻 讬讛讗 讗讘讬讜 讜讗诪讜 诪讬砖专讗诇 讜讛讘讗 诇讬诪诇讱 诪讜专讬谉 讻谉 讗讘诇 讗诐 讻讘专 谞砖讗 讘转 讙专 讜讙讬讜专讬' 讗讬谉 诪讜爪讬讗讬谉 讗讜转讜 诪讬讚讜:


诪转谞讬转讬谉 专' 讬讛讜讚讗 讗讜诪专 讘转 讙专 讝讻专 讻讘转 讞诇诇 讝讻专 专' 讗诇讬注讝专 讘谉 讬注拽讘 讗讜诪专 讬砖专讗诇 砖谞砖讗 讙讬讜专讜转 讘转讜 讻砖讬专讛 诇讻讛讜谞讛 讜讻谉 讙专 砖谞砖讗 讘转 讬砖专讗诇 讘转讜 讻砖讬专讛 诇讻讛讜谞讛 讗讘诇 讙专 砖谞砖讗 讙讬讜专讜转 讘转讜 驻住讜诇讛 诇讻讛讜谞讛 讗讞讚 讙专 讜讗讞讚 注讘讚讬诐 诪砖讜讞专专讬诐 讗驻讬' 注砖专讛 讚讜专讜转 注讚 砖转讛讗 讗诪讜 诪讬砖专讗诇 专' 讬讜住讬 讗讜诪专 讗祝 讙专 砖谞砖讗 讙讬讜专讜转 讘转讜 讻砖讬专讛 诇讻讛讜谞讛 讗诪专 专讘 讛诪谞讜谞讗 诪砖诪讬讛 讚注讜诇讗 讛诇讻讛 讻专' 讬讜住讬 讜讻谉 讗诪专 专讘讛 讘专 讞谞讛 讛诇讻讛 讻专' 讬讜住讬 讜诪讬讜诐 砖讞专讘 讘讬转 讛诪拽讚砖 谞讛讙讜 讻讛谞讬诐 住诇住讜诇 讘注爪诪诐 讻专' 讗诇讬注讝专 讘谉 讬注拽讘 谞砖讗 讗讬谉 诪讜爪讬讗讬谉 讗讜转' 讛讬诪谞讜 讻专' 讬讜住讬 讗诪专 专讘 谞讞诪谉 讗诪专 诇讬 讛讜谞讗 讘讗 诇讬诪诇讱 诪讜专讬谉 讻专' 讗诇讬注讝专 讘谉 讬注拽讘 谞砖讗 讗讬谉 诪讜爪讬讗讬谉 讗讜转' 讛讬诪谞讜 讻专' 讬讜住讬:





专砖讬诪转 砖讬注讜专讬诐 - 讛讙专讬"讚 住讜诇讜讘讬讬爪'讬拽

诪砖谞讛. 讘转 讞诇诇 讝讻专 驻住讜诇讛 诪谉 讛讻讛讜谞讛 诇注讜诇诐, 讬砖专讗诇 砖谞砖讗 讞诇诇讛 讘转讜 讻砖讬专讛 诇讻讛讜谞讛.
讬砖 诇注讬讬谉 讘讙讚专 讛讚讬谉 讚诇驻讬 讛讞讻诪讬诐 讞诇讜转 讞诇诇讜转 诪转讬讞住转 讜注讜讘专转 专拽 讚专讱 讛讗讘 讜诇讗 讚专讱 讛讗诐, 讚讛专讬 诇诪讛 诇讗 讗诪专讬谞谉 讘讞诇诇讜转 讚讛讜诇讚 讛讜诇讱 讗讞专 讛驻讙讜诐 砖讘砖谞讬讛诐.84 讜注讬讬谉 讘砖讬注讜专讬诐 诇注讬诇 (住讜: 讘注谞讬谉 讬住讜讚 讛讚讬谉 讚讞诇诇讜转, 讗讜转 讘) 砖讛讘讗谞讜 诪讛讙专"讞 讝爪"诇 讚讬砖 讘' 讚讬谞讬诐 讘讞诇诇讜转: 讗) 讘讬讗转 讗讬住讜专 讬讜爪专转 讞诇讜转 驻住讜诇 讚讞诇诇讜转,85 讘) 讚讬谉 讘诪砖驻讞讛 讚注讜讘专转 诪讚讜专 诇讚讜专. 讜讛讚讬谉 讛专讗砖讜谉 砖讬讬讱 讘讬谉 诇讻讛谞转 讜讘讬谉 诇讬砖专讗诇讬转 (讚讛专讬 讙诐 讬砖专讗诇讬转 讙专讜砖讛 讚谞讘注诇讛 诇讻讛谉 讞诇 讘讛 驻住讜诇 讞诇诇讜转), 讗诪谞诐 讛讚讬谉 讛砖谞讬 砖讬讬讱 专拽 诇诪讬 讚专讗讜讬 诇讛讬讜转 诪诪砖驻讞转 讻讛讜谞讛, 讜讞诇讜转 砖诐 诪砖驻讞讛 注讜讘专转 讚专讱 讛讗讘. 讜讻诇 讛讬讻讗 讚讗讬谉 讘讬讗转 讗讬住讜专 讛讜诇讚 谞注砖讛 讞诇诇 注驻"讬 讛讚讬谉 讛砖谞讬 讚诪砖驻讞讛 讜讝讛 转诇讜讬 讘诪砖驻讞转 讛讗讘, 讜讝讛讜 讛讟注诐 讚讬砖专讗诇 砖谞砖讗 讞诇诇讛 讘转讜 讻砖专讛 诇讻讛讜谞讛. 讜诇驻讬"讝 讗讬谉 讞诇讜转 讞诇诇讜转 讚讜诪讛 诇讞诇讜转 诪诪讝专讜转, 讚讛专讬 诪诪讝专讜转 诪讛讜讜讛 讞诇讜转 砖诐 驻住讜诇 讙讘专讗 讚讗讬谞讜 拽砖讜专 诇讞诇讜转 讚讬谉 诪砖驻讞讛, 讜讛驻住讜诇 讞诇 诪讛讗讘 讗讜 诪讛讗诐. 讗诪谞诐 讞诇讜转 砖诐 讛讞诇诇讜转 砖讞诇讛 讘讚讜专 讛讘讗 讞诇 诪讚讬谉 诪砖驻讞讛 讘诇讘讚 讜诇讗 讞诇 诪讚讬谉 驻住讜诇.
讗诪谞诐 诇驻讬 讚讘专讬 讛讙专"讞 讝爪"诇 拽砖讛 拽爪转 诇讛讘讬谉 讗转 讚讘专讬 专讘讬 讬讛讜讚讛 讘讛诪砖讱 讛诪砖谞讛 讚讛砖讜讜讛 讞诇讜转 讚讬谉 讙专 讚讞诇 讘讚讜专 讛讘讗 讜讞诇讜转 讚讬谉 讞诇诇讜转 讚讞诇 讘讚讜专 讛讘讗 讜讝"诇 专讘讬 讬讛讜讚讛 讗讜诪专 讘转 讙专 讝讻专 讻讘转 讞诇诇 讝讻专 注讻"诇. 讚讛专讬 诇驻讬 讛讙专"讞 讝爪"诇 讛讛砖讜讜讗讛 讛讝讗转 爪"注 拽爪转, 讚讛专讬 讘讞诇诇讜转 讛讟注诐 讚讛讜诇讱 讗讞专 讛讝讻专 讛讜讗 诪砖讜诐 讚讛讬讻讗 讚讗讬谉 讘讬讗转 讗讬住讜专 讞诇讜转 砖诐 讞诇诇讜转 讛讜讬 讚讬谉 讘诪砖驻讞讛. 讜诇讻讗讜专讛 讛讟注诐 讛讝讛 讗讬谞讜 砖讬讬讱 诇讞诇讜转 讚讬谉 讙专讜转 讚讗讬谞讜 讞诇讜转 砖诐 讘诪砖驻讞讛, 讜讗"讻 诇诪讛 诪砖诪注 诪讚讘专讬 讛诪砖谞讛 讚讬砖 讬住讜讚 讗讞讚 诇讛讗 讚讞诇讜转 砖诐 讙专讜转 讜讞诇讜转 砖诐 讞诇诇讜转 讞诇讬谉 讘讚讜专 讛讘讗 专拽 讚专讱 讛讗讘.86
讜诇讻谉 谞专讗讛 诇讘讗专 诇专讘讬 讬讛讜讚讛 讗转 讛讚讬谉 讚讞诇诇讜转 讜讙专讜转 讞诇讬谉 讚专讱 讛讗讘 讜诇讗 讚专讱 讛讗诐 讘讗讜驻谉 讗讞专. 讚讛讬讬谞讜, 讚讛讚讬谉 讚讛讜诇讱 讗讞专 讛驻讙讜诐 砖讬讬讱 讘讞诇讜转 驻住讜诇 讘讛诇讻讜转 讬讜讞住讬谉, 讚讬砖 诇讞诇讜转 讛讝讗转 谞"诪 讘讗讬住讜专 讘讬讗讛 诇拽讛诇 讗讜 诇讻讛谞讬诐. 讜诇讻谉 讬砖专讗诇 砖谞砖讗 诪诪讝专转 讛讜诇讚 讛讜讬 诪诪讝专 诪讻讬讜谉 讚讛讜诇讚 讛讜诇讱 讗讞专 讛驻讙讜诐. 讗诪谞诐 讞诇讜转 讞诇诇讜转 讜讞诇讜转 讙讬专讜转 讗讬谞谉 讘注讬拽专谉 讞诇讜讬讜转 讘讛诇讻讜转 讬讜讞住讬谉 讜驻住讜诇讬 拽讛诇, 讗诇讗 讚拽讜讘注讬诐 讞诇讜转 砖诐 讘讙讘专讗 诇讚讬谞讬诐 讚注诇诪讗. 讚讛专讬 讙讘专讗 讚讞诇诇 讛讜讬 讻讝专 讜讗讬谞讜 讻讻讛谉, 讜讬砖 诇讝讛 谞"诪 诇注讘讜讚讛 讘讘讛诪"拽 讜诇转专讜诪讛 讜诇注讜讚 讛专讘讛 讚讬谞讬诐. 讜讙讘专讗 讚讞诇 讘讜 讞诇讜转 砖诐 讙专 讗讬谞讜 讬讻讜诇 诇讛讬讜转 讚讬讬谉 讘住谞讛讚专讬谉 讗讜 诪谞讜讬 注诇 讛拽讛诇 讜讻讚讜诪讛. 讜讬"诇 讚专讘讬 讬讛讜讚讛 诪讞讚砖 讚讛讬讻讗 讚诇讗 讗讬讬专讬 讘讞诇讜转 讘讛诇讻讜转 讬讜讞住讬谉 讚谞讜讙注 诇讗讬住讜专 讘讬讗讛 讘诇讘讚, 讗诇讗 讘讞诇讜转 砖诐 讙讘专讗 讚注诇诪讗 讚谞讜讙注 诇注讜讚 讚讬谞讬诐 讛讚讬谉 讛讜讗 讚讛讗讘 拽讜讘注.87
诪砖谞讛. 专' 讬讜住讬 讗讜诪专 讗祝 讙专 砖谞砖讗 讙讬讜专转 讘转讜 讻砖讬专讛 诇讻讛讜谞讛.
讘注谞讬谉 讗讬住讜专 谞讻专讬转 诇讻讛谉 诪讚讬谉 讝讜谞讛
讗
讗讬住讜专 讙讬讜专转 诇讻讛谉 诪砖讜诐 讝讜谞讛
讜注讬讬谉 讘讙诪' 诇拽诪谉 (注讞.) 讚诇驻讬 专' 讬讜住讬 讻诇 诪讬 砖谞讝专注讜 讘讬砖专讗诇 (专砖"讬 鈥� 砖转讛讗 讛讜专转讛 讘拽讚讜砖讛) 讻砖专讛 诇讻讛讜谞讛. 讜谞专讗讛 诇讘讗专 讚注转 专' 讬讜住讬 注诇 驻讬 砖讬讟转 讛专诪讘"诐 (驻专拽 讬讞 诪讛诇讻讜转 讗讬住讜"讘 讛诇"讗) 讚谞讻专讬转 讜讙讬讜专转 讗住讜专讜转 诇讻讛谉 诪讚讬谉 讝讜谞讛, 讜讝"诇 诪驻讬 讛砖诪讜注讛 诇诪讚谞讜 砖讛讝讜谞讛 讛讗诪讜专讛 讘转讜专讛 讛讬讗 讻诇 砖讗讬谞讛 讘转 讬砖专讗诇, 讗讜 讘转 讬砖专讗诇 砖谞讘注诇讛 诇讗讚诐 砖讛讬讗 讗住讜专讛 诇讛谞砖讗 诇讜 讗讬住讜专 讛砖讜讛 诇讻诇 讜讻讜' 讜讻谉 讛讙讬讜专转 讜讻讜' 讛专讬 讝讜 讝讜谞讛 讜讗住讜专讛 诇讻讛谉 注讻"诇. 讜诇驻讬"讝 讬"诇 讚讙讬讜专转 讗讬谞讛 讞诇讜转 砖诐 讝讜谞讛 讞讚砖讛, 讗诇讗 讚讛砖诐 讝讜谞讛 砖诇讛 讛讜讬 讛诪砖讱 砖诇 讞诇讜转 讛讝讜谞讛 讚讞诇 注诇 讻诇 讙讜讬讛. 讚讗注"驻 讚讛讙讬专讜转 讛转讬专 讗转 讛讗讬住讜专 讚诇讗 转转讞转谉 讘诐, 诪"诪 讗讬谉 诪拽讜专 讚讛讙讬专讜转 讙诐 诪转讬专 讗转 讛讗讬住讜专 讝讜谞讛. 讜诇驻讬"讝 诪讜讘谉 诇诪讛 讻诇 讗砖讛 讚讛讜专转讛 讘拽讚讜砖讛, 讗注"驻 讚讛讬讗 讘转 讙专 讜讙讬专讜转, 诪讜转专转 诇讻讛谉 讚讛专讬 讛讬讗 诇讗 讛讬转讛 谞讻专讬转 讜诇讗 讞诇 注诇讬讛 砖诐 讝讜谞讛.88
讜诇驻讬"讝 讬"诇 讚砖讗专 讛转谞讗讬诐 讚谞拽讟讜 讚讘转 讙专 讜讙讬讜专转 注讚讬讬谉 讗住讜专讛 诇讻讛谉 住讘讜专讬诐 讚讞诇 讘讙讬讜专转 讞诇讜转 砖诐 讝讜谞讛 讞讚砖讛 讜诇讗 专拽 讛诪砖讱 砖诇 讞诇讜转 砖诐 讝讜谞讛 讚谞讻专讬转. 讜诇讻谉 讘转 讛谞讜诇讚讛 诪讙专 讜讙讬专讜转 讗注"驻 讚讬砖 诇讛 拽讚讜砖转 讬砖专讗诇 讙诪讜专讛 诪"诪 讞诇 讘讛 讞诇讜转 砖诐 讝讜谞讛 诪讚讬谉 讞诇讜转 砖诐 讙专. 讜讬砖 诇讘讗专 砖讬讟转 砖讗专 讛转谞讗讬诐 讘讗讜驻谉 谞讜住祝 讚讛讬讬谞讜 讚讛诐 住讘讜专讬诐 讚讗驻讬' 诇讗讞专 讙讬专讜转 讗讬谉 讘讙专 拽讚讜砖转 讬砖专讗诇 讙诪讜专讛 讗诇讗 讚讞诇讜转 砖诐 讙专 讞诇 注诐 驻讙诐 讘拽讚讜砖转 讬砖专讗诇. 讜讙讬讜专转 讗住讜专讛 诇讻讛谉 诪讚讬谉 讝讜谞讛 讚谞讻专讬转, 讚讛专讬 讗驻讬' 诇讗讞专 讛讙讬专讜转 讬砖 讘讛 讞诇讜转 砖诐 讙讬讜转 讘诪拽爪转. 讜诇驻讬"讝 诪讜讘谉 讚讘转 讙专 讜讙讬讜专转 讗住讜专讛 诇讻讛谉 讚讛专讬 讗讜转讜 讞住专讜谉 讘拽讚讜砖转 讬砖专讗诇 讚拽讬讬诐 讘讗讘 讜讗诐 (讙专 讜讙讬讜专转) 讙诐 拽讬讬诐 讘讘转诐 讚讛专讬 讛诐 专拽 讬讻讜诇讬诐 诇讛注讘讬专 诇讛 诪讬讚转 讛拽讚讜砖转 讬砖专讗诇 讚讞诇讛 讘讛诐. 讜诇讻谉, 讗注"驻 讚讛讜专转讛 讘拽讚讜砖讛, 注讚讬讬谉 讬砖 讘讛 讞诇讜转 讚讬谉 讙讬讜转 讘诪拽爪转 讜讗讬驻讜讗 讬砖 讘讛 砖诐 讝讜谞讛 诪讚讬谉 谞讻专讬转.
讘
讙讚专 讚讗转谞谉 讝讜谞讛 讜讗讬住讜专 讝讜谞讛 诇讻讛谉
讜讘谞讜讙注 诇讚讬谉 讻讛谉 讛讘讗 注诇 讛谞讻专讬转 讚诇驻讬 讛专诪讘"诐 注讜讘专讬谉 注诇 讛诇讗讜 讚讝讜谞讛, 讘讗诪转 诪爪讬谞讜 讚谞讞诇拽讜 讘讝讛 讛讗诪讜专讗讬诐 (转诪讜专讛 讻讟:) 讜讝"诇 讚讗诪专 讗讘讬讬 讝讜谞讛 注讜讘讚转 讻讜讻讘讬诐 讗转谞谞讛 讗住讜专, 诪"讟 讻转讬讘 讛讻讗 转讜注讘讛, 讜讻转讬讘 讛转诐 讻讬 讻诇 讗砖专 讬注砖讛 诪讻诇 讛转讜注讘讜转 讛讗诇, 诪讛 诇讛诇谉 注专讬讜转 砖讗讬谉 拽讚讜砖讬谉 转讜驻住讬谉 讘讛, 讛"谞 讗讬谉 拽讚讜砖讬谉 转讜驻住讬谉 讘讛. 讜讻讛谉 砖讘讗 注诇讬讛 讗讬谉 诇讜拽讛 注诇讬讛 诪砖讜诐 讝讜谞讛, 诪"讟 讚讗诪专 拽专讗 讛诇讗 讬讞诇诇 讝专注讜 诪讬 砖讝专注讜 诪讬讜讞住 讗讞专讬讜, 讬爪讗 注讜讘讚转 讻讜讻讘讬诐 讚讗讬谉 讝专注讜 诪讬讜讞住 讗讞专讬讜. 讝讜谞讛 讬砖专讗诇讬转 讗转谞谞讛 诪讜转专, 诪讛 讟注诐 讚讛讗 拽讚讜砖讬谉 转讜驻住讬谉 讘讛, 讜讻讛谉 砖讘讗 注诇讬讛 诇讜拽讛 诪砖讜诐 讝讜谞讛, 诪"讟 讚讛讗 讝专注讜 诪讬讜讞住 讗讞专讬讜. 讜专讘讗 讗诪专 讗讞讚 讝讛 讜讗讞讚 讝讛 讗转谞谞讛 讗住讜专, 讜讻讛谉 讛讘讗 注诇讬讛 诇讜拽讛 诪砖讜诐 讝讜谞讛, 诪"讟 讬诇驻讬 诪讛讚讚讬, 诪讛 讝讜谞讛 讬砖专讗诇讬转 讘诇讗讜, 讗祝 讝讜谞讛 注讜讘讚转 讻讜讻讘讬诐 讘诇讗讜, 讜诪讛 讗转谞谉 讝讜谞讛 注讜讘讚转 讻讜讻讘讬诐 讗住讜专, 讗祝 讗转谞谉 讝讜谞讛 讬砖专讗诇讬转 讗住讜专 注讻"诇. 讜谞诪爪讗 讚讛专诪讘"诐 驻住拽 讻专讘讗 讚讻讛谉 讛讘讗 注诇 讛谞讻专讬转 注讜讘专 注诇 讛诇讗讜 讚讝讜谞讛.89
讜讬砖 诇注讬讬谉 讘砖讬讟转 讗讘讬讬, 诪讛 讙讚专 讛讞讬诇讜拽 讚讚讬谉 讗转谞谉 讝讜谞讛 讞诇 注诐 谞讻专讬转 讗讘诇 谞讻专讬转 讗讬谞讛 谞讞砖讘转 讻讝讜谞讛 讘谞讜讙注 诇讗讬住讜专 讻讛讜谞讛. 讜谞专讗讛 诇讘讗专 讚讬砖 诇讞诇拽 讘讬谉 诪注砖讛 讘讬讗讛 讚讝谞讜转 诇讘讬谉 讞诇讜转 砖诐 讝讜谞讛 讘讙讘专讗. 讚讘讬讗讛 注诐 谞讻专讬转 谞讞砖讘转 诇诪注砖讛 讘讬讗转 讝谞讜转 讜讝讛 诪讛 砖拽讜讘注 讗转谞谉 讝讜谞讛. 讗诪谞诐 讛讬讗 讗讬谞讛 讝讜谞讛 讘讙讘专讗 讜诇讻谉 讗讬谞讛 讗住讜专讛 诇讻讛谉 诪讚讬谉 讝讜谞讛. 讜讝讛 讚讛讗讬住讜专 讝讜谞讛 诇讻讛谉 转诇讜讬 讘讞诇讜转 砖诐 讝讜谞讛 讘讙讘专讗 讜诇讗 讘诪注砖讛 讝谞讜转 讘注诇诪讗 诪讜讻讞 诪砖讬讟转 讛专诪讘"诐 (驻专拽 讬讞 诪讛诇讻讜转 讗讬住讜"讘 讛诇"讗) 讚讘转 讬砖专讗诇 讛谞讘注诇转 诇讞诇诇 谞注砖讬转 讝讜谞讛, 讜讝"诇 诪驻讬 讛砖诪讜注讛 诇诪讚谞讜 砖讛讝讜谞讛 讛讗诪讜专讛 讘转讜专讛 讛讬讗 讻诇 砖讗讬谞讛 讘转 讬砖专讗诇, 讗讜 讘转 讬砖专讗诇 砖谞讘注诇讛 诇讗讚诐 砖讛讬讗 讗住讜专讛 诇讛谞砖讗 诇讜 讗讬住讜专 讛砖讜讛 诇讻诇, 讗讜 砖谞讘注诇讛 诇讞诇诇 讗注"驻 砖讛讬讗 诪讜转专转 诇讛谞砖讗 诇讜 注讻"诇. 讜诇讻讗讜专讛 爪"讘 讚讛讬讗讱 谞注砖讛 讝讜谞讛 讗诐 诇讗 注砖转讛 砖讜诐 诪注砖讛 讗讬住讜专. 讜诪讜讻讞 诪讝讛 讚讛讗讬住讜专 讝讜谞讛 诇讻讛谉 转诇讜讬 讘讞诇讜转 砖诐 讝讜谞讛 讘讙讘专讗, 讜讘讬讗讛 注诐 讗讚诐 砖讬砖 讘讜 讞诇讜转 砖诐 驻住讜诇 讘讙讘专讗 讻讞诇诇, 讗驻讬' 讗诐 讛讘讬讗讛 诪讜转专转, 讬讻讜诇讛 诇讛讞讬诇 注诇讬讛 讞诇讜转 砖诐 驻住讜诇 讙讘专讗 讚讝讜谞讛. 讜诇讻谉 讘讬讗讛 注诐 讞诇诇 注讜砖讛 讗讜转讛 诇讝讜谞讛 讗注"驻 讚诇讗 注讘专讛 注诇 砖讜诐 注讘讬专讛.90
讜诇讻讗讜专讛 讬砖 讛讘讞谞讛 讚讜诪讛 讘砖讬讟转 讛专诪讘"诐 讘谞讜讙注 诇讗讬住讜专 注砖讛. 讚讛专讬 讘谞讜讙注 诇讚讬谉 讗转谞谉 讝讜谞讛 讛专诪讘"诐 (驻专拽 讚 诪讛诇讻讜转 讗讬住讜专讬 诪讝讘讞 讛"讞) 驻住拽 讜讝"诇 讗讬讝讛讜 讗转谞谉 讛讗讜诪专 诇讝讜谞讛 讛讗 诇讬讱 讚讘专 讝讛 讘砖讻专讬讱 讗讞讚 讝讜谞讛 讻讜转讬转 讗讜 砖驻讞讛 讗讜 讬砖专讗诇讬转 砖讛讬讗 注专讜讛 注诇讬讜 讗讜 诪讞讬讬讘讬 诇讗讜讬谉, 讗讘诇 讛驻谞讜讬讛 讗驻讬诇讜 讛讬讛 讻讛谉 讗转谞谞讛 诪讜转专, 讜讻谉 讗砖转讜 谞讚讛 讗转谞谞讛 诪讜转专 讗注"驻 砖讛讬讗 注专讜讛 注讻"诇. 讜讬砖 诇讚拽讚拽 讚讛专诪讘"诐 讛砖诪讬讟 讚讬谉 讗转谞谉 讘讞讬讬讘讬 注砖讛, 讜诪砖诪注 讚住"诇 讚诇讗 讞诇 讘讻讛"讙 讚讬谉 讗转谞谉. 讗诪谞诐 讘讛诇讻讜转 讗讬住讜专讬 讘讬讗讛 (驻专拽 讬讞 讛诇"讘) 讛专诪讘"诐 驻住拽 讚讗诐 讗砖讛 谞讘注诇讛 诇诪讬 砖讗住讜专 诇讛 讘讗讬住讜专 注砖讛 讛讬讗 谞注砖讬转 讝讜谞讛 讜讗住讜专讛 诇讻讛谉.91 讜讘讬讗专 讛讙专"诪 讝爪"诇 讚讬砖 讞讬诇讜拽 讘讬谉 讞诇讜转 砖诐 讝讜谞讛 讛谞讗住专讛 诇讻讛谉 诇讘讬谉 讚讬谉 讗转谞谉 讝讜谞讛, 讚讞诇讜转 砖诐 讝讜谞讛 诇讙讘讬 讗讬住讜专 讝讜谞讛 诇讻讛谉 讞诇 诪讞诪转 砖谞讘注诇讛 诇诪讬 砖驻讜讙诐 讗讜转讛 讘讘讬讗转讜, 讜讻诪砖"讻 讛专诪讘"诐 (驻专拽 讬讞 诪讛诇讻讜转 讗讬住讜专讬 讘讬讗讛 讛"讛) 讜讝"诇 讛讗 诇诪讚转 砖讗讬谉 讛讬讜转讛 讝讜谞讛 转讜诇讛 讘讘注讬诇讛 砖诇 讗讬住讜专 砖讛专讬 讛讘讗 注诇 讛谞讚讛 讜注诇 讛拽讚砖讛 讜讛谞专讘注转 诇讘讛诪讛 谞讘注诇讛 讘注讬诇讛 砖诇 讗讬住讜专 讜诇讗 谞注砖讬转 讝讜谞讛, 讜诪讬 砖谞砖讗转 诇讞诇诇 谞讘注诇讛 讘注讬诇讛 砖诇 讛讬转专 讜讻讜' 讜谞注砖讬转 讝讜谞讛, 讜讗讬谉 讛讚讘专 转诇讜讬 讗诇讗 讘驻讙讬诪讛 讜诪驻讬 讛砖诪讜注讛 诇诪讚讜 砖讗讬谞讛 驻讙讜诪讛 讗诇讗 诪讗讚诐 讛讗住讜专 诇讛 讗讜 诪讞诇诇 注讻"诇. 讜讘谞讘注诇转 诇讞讬讬讘讬 注砖讛 讞诇 驻讙讬诪讛 讜诪砖讜"讛 谞注砖讬转 讝讜谞讛 诇讙讘讬 讻讛谉. 讗讜诇诐 讞诇讜转 讚讬谉 讗转谞谉 讝讜谞讛 讞诇 专拽 讻砖注爪诐 诪注砖讛 讛讘讬讗讛 诪讛讜讜讛 讘讬讗转 讝谞讜转. 讜讛专诪讘"诐 住讜讘专 讚讘讞讬讬讘讬 注砖讛 讛讘讬讗讛 诇讗 讛讜讬 讞驻爪讗 讚讘讬讗转 讝谞讜转 讚专拽 讘讞讬讬讘讬 诇讗讜讬谉 讜讞讬讬讘讬 讻专讬转讜转 讞诇 讞驻爪讗 砖诇 讘讬讗转 讝谞讜转, 讜诪讻讬讜谉 讚讘讞讬讬讘讬 注砖讛 诇讗 讞诇 讞驻爪讗 讜讞诇讜转 砖诐 讘讬讗转 讝谞讜转 诇讻谉 诇讬讻讗 讘讞讬讬讘讬 注砖讛 讚讬谉 讗转谞谉 讝讜谞讛, 讜讗注"驻 砖讞诇 驻讙诐 讘讘讬讗讛 诇讞讬讬讘讬 注砖讛 诇驻讜住诇讛 诇讻讛谉.92
讜讬砖 诇注讬讬谉 讚诇驻讬 讗讘讬讬 讬讜爪讗 讚谞讻专讬转 讘注爪诪讛 讗讬谞讛 讝讜谞讛 讘谞讜讙注 诇讗讬住讜专 讻讛讜谞讛 讗诪谞诐 讻讬讜谉 砖谞转讙讬讬专讛 讞诇 注诇讬讛 砖诐 讝讜谞讛, 讻诪讜 砖讛注讬专讜 讘转讜住' (转诪讜专讛 讻讟: 讚"讛 讜专讘讗) 讜讝"诇 讚讘谞转讙讬讬专讛 讜讚讗讬 讛讬讗 讝讜谞讛 讗讘诇 讘注讜讚讛 注讜讘讚转 讻讜讻讘讬诐 诇讗 讛讜讬 讝讜谞讛 注讻"诇. 讜诇讻讗讜专讛 爪"讘 讘讝讛 讚讛专讬 讛讬讗讱 讛讙讬专讜转 诪讞讬诇讛 注诇讬讛 讞诇讜转 砖诐 讝讜谞讛. 讜讬转讻谉 讚讗驻讬' 诇讗讘讬讬 讚讘讻讞 讻诇 谞讻专讬转 谞讞砖讘转 讻讝讜谞讛 讘讙讘专讗, 讗诪谞诐 讘驻讜注诇 讛讙讬讜转 砖讘讛 诪讜谞注转 讗转 讞诇讜转 砖诐 讝讜谞讛 诪诇讞讜诇.93 讜诪诪讬诇讗 讻砖讛讬讗 谞转讙讬讬专讛 讜讬砖 诇讛 拽讚讜砖转 讬砖专讗诇 讛讞诇讜转 砖诐 讝讜谞讛 砖诇讛 砖讛讬讛 讘讻讞 讞诇讛 注讻砖讬讜 讘驻讜注诇 讜讛讬讗 讗住讜专讛 诇讻讛谉 诪讚讬谉 讝讜谞讛.
讙
讛爪讜专讱 讘拽讬讚讜砖讬谉 讘诇讗讜 讚讝讜谞讛
讛讘讗谞讜 诇注讬诇 讚讛专诪讘"诐 驻住拽 讻诪讜 专讘讗. 讜谞专讗讛 砖谞讬转谉 诇讘讗专 砖讬讟转 专讘讗 (讚谞讻专讬转 讛讜讬讗 讝讜谞讛 诇讻讛谉 讜讙诐 讚讞诇 讘讛 讛讚讬谉 讚讗转谞谉 讝讜谞讛) 讘讘' 讚专讻讬诐: 讗) 讚谞讻专讬转 讛讜讬讗 讞诇讜转 砖诐 讝讜谞讛 讘讙讘专讗 讚诇讗 讻讗讘讬讬. 讜诇驻讬"讝 爪"诇 讚讞诇 砖诐 讝讜谞讛 讘讙讘专讗 讗注"驻 讚诇讗 谞讘注诇讛 讘讗讬住讜专. 讘) 讬转讻谉 讚专讘讗 诪讜讚讛 诇讘讬讗讜专 讘讚注转 讗讘讬讬 讚讗讬谉 讞诇讜转 砖诐 讝讜谞讛 讘讙讘专讗 讘谞讻专讬转, 讜讗注驻"讻 讻讛谉 诇讜拽讛 注诇讬讛 诪诇讗讜 讚讝讜谞讛. 讜讛讘讬讗讜专 讘讝讛 讛讜讗 讚专讘讗 谞拽讟 讚讬砖 讘' 讚讬谞讬诐 讘讗讬住讜专 讝讜谞讛 诇讻讛谉. 讚讬砖 诇讛拽讚讬诐 讚诇讻讗讜专讛 拽砖讛 注诇 砖讬讟转 讛专诪讘"诐 讛讬讗讱 讬转讻谉 砖谞讻专讬转 讗住讜专讛 诇讻讛谉 诪讚讗讜专讬讬转讗 诪讚讬谉 讝讜谞讛, 讛专讬 讛专诪讘"诐 驻住拽 (驻专拽 讬讝 诪讛诇讻讜转 讗讬住讜"讘 讛诇"讘) 讚讻讛谉 诇讜拽讛 讘讝讜谞讛 专拽 讗诐 拽讬讚砖 讜讘注诇, 讜讝"诇 讻诇 讻讛谉 砖谞砖讗 讗讞转 诪讛砖诇砖 谞砖讬诐 讗诇讜 讘讬谉 讙讚讜诇 讘讬谉 讛讚讬讜讟 讜讘注诇 诇讜拽讛 讜讗诐 讘讗 注诇讬讛 讚专讱 讝谞讜转 讗讬谞讜 诇讜拽讛 诪砖讜诐 讝讜谞讛 讗讜 讙专讜砖讛 讗讜 讞诇诇讛 砖谞讗诪专 诇讗 讬拽讞讜 注讚 砖讬拽讞 讜讬讘注讜诇 注讻"诇. 讜诪讻讬讜谉 讚讗讬谉 讞诇讜转 拽讬讚讜砖讬谉 讘谞讻专讬转 诇讻讗讜专讛 讗讬 讗驻砖专 诇注讘讜专 注诇 讛诇讗讜 讚讝讜谞讛, 讜讛讬讗讱 诇讜拽讬谉 注诇讬讛.
讜讛专诪讘"诐 讘注爪诪讜 讻讘专 转讬专抓 讗转 讛拽讜砖讬讗 讛讝讗转 讘讛诪砖讱 讛驻专拽 (驻专拽 讬讝 诪讛诇讻讜转 讗讬住讜"讘 讛诇"讜) 讜讘讬讗专 讚讘谞讻专讬转 诇讜拽讬谉 注诇 讘讬讗讛 诇讘讚 诪驻谞讬 讚讛讬讗 讗讬谞讛 讘转 拽讬讚讜砖讬谉, 讜讝"诇 讻诇 讻讛谉 讛讘讗 注诇 讛讻讜转讬转 讘讬谉 讙讚讜诇 讘讬谉 讛讚讬讜讟 诇讜拽讛 诪砖讜诐 讝讜谞讛, 砖讛专讬 讗讬谞讛 讘转 拽讬讚讜砖讬谉 讜讛讜讗 讗住讜专 讘讘注讬诇转 讝讜谞讛 讘讬谉 讬砖专讗诇讬转 讘讬谉 讻讜转讬转 注讻"诇. 讜讻谉 注讬讬谉 讘讚讘专讬 讛专诪讘"诐 诇注讬诇 讘讛诇讻讜转 讗讬住讜"讘 (驻专拽 讬讘 讛诇"讙) 讜讝"诇 讗讘诇 讻讛谉 讛讘讗 注诇 讛讻讜转讬转 诇讜拽讛 诪谉 讛转讜专讛 诪砖讜诐 讝讜谞讛 讜讗讞讚 讝讜谞讛 讻讜转讬转 讜讗讞讚 讝讜谞讛 讬砖专讗诇讬转 讜讘讘注讬诇讛 讘诇讘讚 诇讜拽讛 砖讛专讬 讗讬谞讛 讘转 拽讬讚讜砖讬谉 注讻"诇.
讜谞专讗讛 诇讘讗专 讚讬砖 讘' 讚讬谞讬诐 讘讗讬住讜专 讝讜谞讛 诇讻讛谉. 讚诪讬 砖谞讘注诇讛 诇驻住讜诇 诇讛 讞诇 讘讛 砖诐 讝讜谞讛 讘讙讘专讗, 讗讘诇 讬转讻谉 讚讛讘讬讗讛 注爪诪讛 讗讬谞讛 谞讞砖讘转 诇诪注砖讛 讘讬讗讛 讚讝谞讜转. 讜讻诇 讛讬讻讗 讚讗讬讬专讬 讘讗砖讛 砖讞诇 讘讛 讞诇讜转 砖诐 讝讜谞讛 讘讙讘专讗, 注讜讘专讬谉 注诇 讛讗讬住讜专 诇讗讜 讚讝讜谞讛 专拽 讗讞专讬 讛拽讬讚讜砖讬谉. 讗诪谞诐 讘谞讻专讬转 讚讗讬谞讛 讘转 转驻讬住转 拽讬讚讜砖讬谉, 讻诇 诪注砖讛 讘讬讗讛 注诪讛 谞讞砖讘转 讻诪注砖讛 讘讬讗讛 讚讝谞讜转, 讜讗"讻 注讜讘专讬谉 注诇 讛讗讬住讜专 诇讗讜 讚讝讜谞讛 讘诪注砖讛 讘讬讗讛 讗驻讬' 讘诇讬 拽讬讚讜砖讬谉.
讜讬砖 诇注讬讬谉 讘讝讛 注讜讚 注诇 驻讬 诪讛 砖讛注诇讬谞讜 讘砖讬注讜专讬诐 诇注讬诇 (住讜: 讘注谞讬谉 讻诇 诪拽讜诐 砖讬砖 拽讬讚讜砖讬谉 讗讜转 讗-讘) 讚讛讬讻讗 讚爪专讬讱 拽讬讚讜砖讬谉 讜讘讬讗讛 讻讚讬 诇注讘讜专 注诇 讛诇讗讜 讬砖 诇讛住转驻拽 讛讗诐 讛讗讬砖讜转 讛讜讬 讞诇拽 诪讛诇讗讜 讗讜"讚 讛诇讗讜 讛讜讗 诪注砖讛 讘讬讗讛 讗诇讗 讚讬砖 转谞讗讬 讚讛讘讬讗讛 讗讬谞讛 讬讻讜诇讛 诇讛讬讜转 讚专讱 讝谞讜转. 讜讘讬讗专谞讜 讘砖讬讟转 讛专诪讘"诐 讚诪诪讛 砖讻转讘 讘住驻专 讛诪爪讜讜转 诪砖诪注 讚讛讗讬砖讜转 讛讜讬 讞诇拽 诪讛诇讗讜, 讗诪谞诐 诪诇砖讜谞讜 讘诪砖谞讛 转讜专讛 诪砖诪注 讚讛诇讗讜 讛讜讬 讘讬讗讛 诇讘讚. 讜注"驻 讝讛 讬"诇 讚讗诐 谞谞拽讜讟 讚讛拽讬讚讜砖讬谉 讛讜讬 转谞讗讬 讘注诇诪讗 讗讝讬 讬讜转专 拽诇 诇讛讘讬谉 讚讘谞讻专讬转 讚转谞讗讬 讻讝讛 讘诇转讬 讗驻砖专讬 讚注讜讘专讬谉 注诇 讛诇讗讜 讘讘讬讗讛 诇讞讜讚, 讚讛专讬 讙诐 讘讝讜谞讛 讘转 讬砖专讗诇 注爪诐 讛诇讗讜 拽讗讬 注诇 诪注砖讛 讛讘讬讗讛 诇讞讜讚 讜诇讗 讛拽讬讚讜砖讬谉. 讗诪谞诐 诇驻讬 讛爪讚 讛专讗砖讜谉 讚讘讝讜谞讛 讚注诇诪讗 讛讗讬砖讜转 讛讜讬 讞诇拽 砖诇 注爪诐 讛讗讬住讜专 讗讝讬 爪"诇 讚讝讜谞讛 谞讻专讬转 讛讜讬 讚讬谉 讗讞专 诇讙诪专讬 讚讛专讬 讛谞讻专讬转 诇讗讜 讘转 拽讬讚讜砖讬谉 讛讬讗.
讬砖 诇注讬讬谉 讘讻讜讜谞转 讛专诪讘"诐 (驻专拽 讬讝 诪讛诇讻讜转 讗讬住讜"讘 讛诇"讜) 砖讻转讘 讚讻讛谉 讗住讜专 讘谞讻专讬转 诪讚讬谉 讝讜谞讛 讗注"驻 讚讗讬谉 拽讬讚讜砖讬谉 "砖讛专讬 讗讬谞讛 讘转 拽讬讚讜砖讬谉". 讚讛专讬 诪爪讚 讗讞讚 讬"诇 讻诪讜 砖讘讬讗专谞讜 诇注讬诇, 讚讛专诪讘"诐 讛转拽砖讛 诇诪讛 诇讜拽讬谉 注诇 诇讗讜 讚讝讜谞讛 注诇 谞讻专讬转 讗诐 讘讚专讱 讻诇诇 讻讛谉 讗讬谞讜 诇讜拽讛 注诇 讛诇讗讜 讚讝讜谞讛 注讚 砖讬拽讚砖 讜讬讘注诇 (讜讻讚驻住拽 讘驻专拽 讬讝 诪讛诇讻讜转 讗讬住讜"讘 讛诇"讘). 讗诪谞诐 讬转讻谉 诇讛讘讬谉 讗转 讚讘专讬 讛专诪讘"诐 讘讗讜驻谉 讗讞专, 讚讛讬讬谞讜 讚讛专诪讘"诐 讛转拽砖讛 诪讛 讛住讘专讗 诇讜诪专 讚谞讻专讬转 讛讜讬 讝讜谞讛, 讜讘讬讗专 讚诪讻讬讜谉 讚讛讬讗 讗讬谞讛 讘转 拽讬讚讜砖讬谉 诇砖讜诐 讬砖专讗诇 讝讛 诪讞讬诇 注诇讬讛 砖诐 讝讜谞讛.
讜讛谞"诪 讘讬谉 讘' 讛驻讬专讜砖讬诐 讛讗诇讜 讛讜讗 讛讗诐 讻讛谉 讛讘讗 注诇 讛砖驻讞讛 注讜讘专 注诇 讛诇讗讜 讚讝讜谞讛. 讚讛专讬 诇驻讬 讛驻讬专讜砖 讛砖谞讬 讘讚讘专讬 讛专诪讘"诐 讚谞讻专讬转 讛讜讬 讝讜谞讛 讘讙诇诇 讚诇讗讜 讘转 转驻讬住转 拽讬讚讜砖讬谉 讛讬讗, 讗讝讬 讙诐 砖驻讞讛 讻诇讜诇讛 讘讗讬住讜专 讝讜谞讛 诇讻讛谉.
讗诪谞诐 诇驻讬 讛驻讬专讜砖 讛专讗砖讜谉 讛专诪讘"诐 专拽 讘讗 诇讘讗专 诇诪讛 讘谞讻专讬转 诇讜拽讬谉 讘诇讬 拽讬讚讜砖讬谉, 讗讘诇 讛讜讗 诇讗 讛住讘讬专 诇诪讛 谞讻专讬转 讛讜讬 讝讜谞讛, 讗"讻 讬砖 诇讛住转驻拽 讛讗诐 讚讬谉 讛砖驻讞讛 讛讬讗 讚谞讞砖讘转 讻讝讜谞讛 讘谞讜讙注 诇讗讬住讜专 讻讛讜谞讛.94
讗诪谞诐, 拽砖讛 诇讜诪专 讚砖驻讞讛 谞讞砖讘转 讻讝讜谞讛 讘讙讘专讗, 讚讛专讬 砖驻讞转 讻讛谉 诪讜转专转 诇讗讻讜诇 讘转专讜诪讛, 讜讝讜谞讛 讗住讜专讛 诇讗讻讜诇 讘转专讜诪讛 (驻专拽 讜 诪讛诇讻讜转 转专讜诪讜转 讛诇"讝). 讗讘诇 讬砖 诇讘讗专 讚讝讜谞讛 讗讬谞讛 诪讜驻拽注转 诪诇讗讻讜诇 讘转专讜诪讛 讘转讜专转 讙讘专讗, 讗诇讗 讚讗住讜专 诇讛 诇注砖讜转 诪注砖讛 讗讻讬诇讛. 讜讬转讻谉 讚讛讗讬住讜专 讛讝讛 谞讚讞讬转 诪驻谞讬 讛诪转讬专 讚拽谞讬谉 讻住驻讜, 讚讛讬讬谞讜 讚砖驻讞讛 诪讜转专转 诇讗讻讜诇 讘转专讜诪讛 诪驻讗转 讛讗讚讜谉 砖诇讛.95
讚
讞诇讜转 砖诐 讝讜谞讛 讘讬砖专讗诇
讜注讬讬"砖 讘转讜住 (转诪讜专讛 讻讟: 讚"讛 讜专讘讗) 讚讛拽砖讜 注诇 专讘讗 讚讻讛谉 讛讘讗 注诇 讛谞讻专讬转 诇讜拽讛 诪砖讜诐 讝讜谞讛, 讜讝"诇 讜拽砖讬讗 讗"讻 诪讛 讙讝专讜 讘"讚 砖诇 讞砖诪讜谞讗讬 讚讙讝专讜 讛讘讗 注诇 讛注讜讘讚转 讻讜讻讘讬诐 讞讬讬讘 诪砖讜诐 谞砖讙"讝 讛讗 讗诪专 讛讻讗 讚注讜讘讚转 讻讜讻讘讬诐 讝讜谞讛 讚讗讜专讬讬转讗 讛讬讗 注讻"诇. 讜讛转讜住' 转讬专爪讜 讚讗讛"谞, 讗诇讗 讚专讘讗 谞拽讟 讻诪"讚 谞砖讙"讗 砖诐, 讚讛讬讬谞讜 讚讗讬谉 讝讜谞讛 讘讻诇诇 讛讙讝讬专讛. 讗诪谞诐 诇驻讬 讛专诪讘"诐 讗讬谉 讻讗谉 拽讜砖讬讗 讻诇诇. 讚讛专讬 驻住拽 (驻专拽 讬讘 诪讛诇讻讜转 讗讬住讜"讘 讛诇"讗-讛诇"讙) 讜讝"诇 讬砖专讗诇 砖讘注诇 注讻讜"诐 诪砖讗专 讛讗讜诪讜转 讚专讱 讗讬砖讜转, 讗讜 讬砖专讗诇讬转 砖谞讘注诇讛 诇注讻讜"诐 讚专讱 讗讬砖讜转 讛专讬 讗诇讜 诇讜拽讬谉 诪谉 讛转讜专讛 砖谞讗诪专 诇讗 转转讞转谉 讘诐 讜讻讜' 讜诇讗 讗住专讛 转讜专讛 讗诇讗 讚专讱 讞转谞讜转 讜讻讜' 讜讗诐 诇讗 讬讬讞讚讛 诇讜 讗诇讗 谞拽专讗转 诪拽专讛 讗讬谞讜 讞讬讬讘 讗诇讗 诪砖讜诐 讻讜转讬转 讜讻诇 讞讬讜讘讬谉 讗诇讜 诪讚讘专讬讛谉, 讘讚"讗 讻砖讛讬讛 讛讘讜注诇 讬砖专讗诇 讗讘诇 讻讛谉 讛讘讗 注诇 讛讻讜转讬转 诇讜拽讛 诪谉 讛转讜专讛 诪砖讜诐 讝讜谞讛 讜讗讞讚 讝讜谞讛 讻讜转讬转 讜讗讞讚 讝讜谞讛 讬砖专讗诇讬转 讜讘讘注讬诇讛 讘诇讘讚 诇讜拽讛 砖讛专讬 讗讬谞讛 讘转 拽讬讚讜砖讬谉 注讻"诇. 讜诪讘讜讗专 讘讚讘专讬讜 讚讛讙讝专讛 讚专讘谞谉 砖谞讻专讬转 讻讝讜谞讛 砖讬讬讱 诇讬砖专讗诇 讛讘讗 注诇 讛谞讻专讬转 讜诇讗 诇讻讛谉.
讗诪谞诐 诇讻讗讜专讛 爪"讘 讘砖讬讟转 讛专诪讘"诐 讚转拽谞转 谞砖讙"讝 讗讜住专 讘讬讗讛 砖诇 讬砖专讗诇 注诐 谞讻专讬转 诪讚专讘谞谉 诪讚讬谉 讝讜谞讛. 讚讛专讬 诪讚讗讜专讬讬转讗 讛讞诇讜转 砖诐 讗讬住讜专 讝讜谞讛 砖讬讬讱 专拽 诇讻讛谉 讜诇讗 诇讬砖专讗诇 讜讛讬讗讱 转讬拽谞讜 讗讬住讜专 讝讜谞讛 诪讚专讘谞谉 诇讬砖专讗诇 讗诐 讗讬谉 讞诇讜转 砖诐 讗讬住讜专 讝讜谞讛 讻诇诇 诪讚讗讜专讬讬转讗 诇讬砖专讗诇.
讜谞专讗讛 讚讛专诪讘"诐 住讜讘专 讚讞诇讜转 砖诐 讝讜谞讛 砖讬讬讻转 诇讗讬住讜专讬 讘讬讗讛 讚讬砖专讗诇 诪讚讗讜专讬讬转讗. 讚讗注"驻 讚讝讜谞讛 注爪诪讛 讗住讜专讛 专拽 诇讻讛谉, 诪"诪 讗讬转讗 诇拽诪谉 (注讝:) 讚讗讬住讜专 讝讜谞讛 讛讜讬讗 讗讬住讜专 诪讜住讬祝 注诇 讞诇诇讛 "讛讜讗讬诇 讜砖诐 讝谞讜转 驻讜住诇 讘讬砖专讗诇". 讜专砖"讬 (讚"讛 讛讜讗讬诇 讜砖诐) 讘讬讗专 讻讙讜谉 讚讝讬谞转讛 转讞转 讘注诇讛. 讜专讜讗讬诐 诪讝讛 讚讞诇讜转 砖诐 讝讜谞讛 砖讬讬讻转 讙诐 诇讬砖专讗诇 诪讚讗讜专讬讬转讗 讻诪讜 讚砖讬讬讻转 诇讻讛谉 讗诇讗 讚讬砖 讘讛诐 讚讬谞讬诐 砖讜谞讬诐 诇讙讘讬 诪讬 谞讞砖讘 诇讝讜谞讛. 讜诪讻讬讜谉 讚诪爪讬谞讜 讞诇讜转 砖诐 讗讬住讜专 讝讜谞讛 诪讚讗讜专讬讬转讗 诇讬砖专讗诇, 讬砖 讗讬住讜专 讚专讘谞谉 诪注讬谉 讚讗讜专讬讬转讗 砖讞讝"诇 讙讝专讜 讚谞讻专讬转 讗住讜专讛 诇讬砖专讗诇 诪讚讬谉 讝讜谞讛 诪讚专讘谞谉.96
讛
讛讗诐 讻诇 谞讻专讬转 讛讜讬讗 讝讜谞讛
诇驻讬 讛专诪讘"诐 讞诇 讘讻诇 谞讻专讬转 讞诇讜转 砖诐 讝讜谞讛 讜讻讛谉 注讜讘专 注诇 讛讗讬住讜专 讝讜谞讛 讘讘讬讗转 讻诇 谞讻专讬转. 讗诪谞诐 讛转讜住' 讘讬讘诪讜转 (住讗. 讚"讛 讗讬谉 讝讜谞讛) 讛住讬拽讜 讚诇讗 讻诇 谞讻专讬转 讗住讜专讛 诪讚讗讜专讬讬转讗 诇讻讛谉 诪讚讬谉 讝讜谞讛. 讚讛转讜住' 讛拽砖讜 注诇 专讘讗 诪讛讙诪' 讚讘"讚 砖诇 讞砖诪讜谞讗讬 讙讝专讜 注诇 谞砖讙"讝 讜转讬专爪讜 讜讝"诇 讜讬砖 诇讜诪专 讚专讘讗 诇讗 驻诇讬讙 讗诇讗 讛讬讻讗 讚讝讬谞转讛 讚讬诇讬祝 诇讛 诪讝讜谞讛 讬砖专讗诇讬转 讻讚拽讗诪专 专讘讗 讗讘诇 诇讗 讝讬谞转讛 诪讜讚讛 讚诇讗 诪讬转住专讗 诪砖讜诐 讝讜谞讛 讻讚拽讗诪专 讗讘讬讬 诪砖讜诐 讚讻转讬讘 诇讗 讬讞诇诇 讜讛讬讻讗 讚诇讗 讝讬谞转讛 讛讜爪专讻讜 诇讙讝讜专 讗讘诇 讙讬讜专转 讚砖讬讬讱 讘讛 拽讬讞讛 讜讞讬诇讜诇 讗住讜专讛 诪砖讜诐 讝讜谞讛 讗注"讙 讚诇讗 讝讬谞转讛 注讻"诇. 讜讬讜爪讗 诪讛转讜住' 讘讬讘诪讜转 讚诇驻讬 专讘讗 讻讛谉 诇讜拽讛 注诇 讘讬讗讛 注诐 谞讻专讬转 专拽 讛讬讻讗 讚讛讬讗 谞注砖讬转 讝讜谞讛 讘讘讬讗转 讝谞讜转. 讗诪谞诐 讗诐 诇讗 讝讬谞转讛 讗讬谞讛 讗住讜专讛 诇讻讛谉 诪讚讗讜专讬讬转讗.
讜谞专讗讛 讚讬砖 诇讘讗专 砖讬讟转 讛转讜住' 讘讘' 讗讜驻谞讬诐: 讗) 讛转讜住' 讞讜诇拽讬诐 注诇 讛讙讚专转 讝讜谞讛 讘谞讜讙注 诇谞讻专讬转. 讚诇驻讬 讛专诪讘"诐 讻诇 谞讻专讬转 讛讜讬讗 讞诇讜转 砖诐 讝讜谞讛. 讗诪谞诐 讛转讜住' 诇讜诪拽讬诐 诪讝讜谞讛 讬砖专讗诇讬转 讚讞诇讜转 砖诐 讝讜谞讛 讞诇讛 专拽 注"讬 讘讬讗讛. 讘) 讛诪谞讞转 讞讬谞讜讱 (诪爪讜讛 专住讜 住拽讟"讝) 讚讬讬拽 诪诇砖讜谉 讛转讜住' 讚讘注爪诐 讙诐 讛转讜住' 谞拽讟讜 讚讻诇 谞讻专讬转 讛讜讬讗 讝讜谞讛 讻诪讜 讛专诪讘"诐. 讗诇讗 讚讗注"驻 讚讛讬讗 谞讞砖讘转 讻讝讜谞讛, 诪"诪 讬砖 讛讬拽砖 诇讝讜谞讛 讬砖专讗诇讬转 讚诪诇诪讚 讚讗讬谉 诇讜拽讬谉 注诇 讝讜谞讛 谞讻专讬转 讗诇讗 诇讗讞专 讘讬讗讛.
讙诪'. 讗诪专 专' 讬讜讞谞谉 诪砖讜诐 专' 砖诪注讜谉 谞讗诪专 讻讗谉 讜诇讗 讬讞诇诇 讝专注讜 讘注诪讬讜, 讜谞讗诪专 诇讛诇谉 诇讗 讬讟诪讗 讘注诇 讘注诪讬讜, 诪讛 诇讛诇谉 讝讻专讬诐 讜诇讗 谞拽讘讜转, 讗祝 讻讗谉 讝讻专讬诐 讜诇讗 谞拽讘讜转.
谞专讗讛 诇讘讗专 讚讛讛讬拽砖 讛讝讛 诪诇诪讚 讚讬砖 讬住讜讚 讗讞讚 诇讘' 讛讚讬谞讬诐 讛讗诇讜: 讗) 讚讘转 讻讛谉 讗讬谞讛 诪讜讝讛专转 诪诇讟诪讗 诇诪转, 讘) 讚讬砖专讗诇 砖谞砖讗 讞诇诇讛 (讗驻讬' 讗诐 讛讬讗 讘转 讻讛谉) 讘转讛 讻砖专讛 诇讻讛讜谞讛. 讜谞专讗讛 讚讛讚讬谞讬诐 讛讗诇讜 诪讘讜住住讬诐 注诇 讬住讜讚 讗' 讚讛讬讬谞讜 讚讗讬谉 诇讘转 讻讛谉 拽讚讜砖转 讻讛讜谞讛 讙诪讜专讛 讜诇讻谉 讛讬讗 讗讬谞讛 诪讜讝讛专转 诪诇讬讟诪讗 诇诪转 讜讙诐 讚讞诇 专拽 讘讛 专拽 讗转 讞诇讜转 讛驻住讜诇 讚讞诇诇讜转 (讻诪讜 讬砖专讗诇讬转 讚谞讘注诇讛 诇驻住讜诇) 讗讘诇 讛讬讗 讗讬谞讛 驻讜住诇转 讗转 讛讜诇讚 砖诇讛 讘讞诇诇讜转. 讜诪讗讬讚讱 诇讻讛谉 讝讻专 讬砖 讞诇讜转 拽讚讜砖转 讻讛讜谞讛 讙诪讜专讛 讜诇讻谉 讛讜讗 谞讝讛专 诪诇讬讟诪讗 诇诪转 讜讙诐 讛讜讗 驻讜住诇 讗转 讝专注讜 讘驻住讜诇 讞诇诇讜转.
讜诇驻讬 讛谞"诇 讛讗 讚谞拽讘讜转 讗讬谞谉 诪讜讝讛专讜转 诪诇讟诪讗 诇诪转 讗讬谞讜 诪砖讜诐 讚讛驻住讜拽 注爪诪讜 讗讬讬专讬 专拽 讘讝讻专讬诐 讜诇讗 讘谞拽讘讜转 讘转讜专转 讝讻专 讜谞拽讘讛, 讗诇讗 诪砖讜诐 讚讗讬谉 诇谞拽讘讜转 拽讚讜砖转 讻讛讜谞讛 讙诪讜专讛. 讜讗"讻 诇讜 讬爪讜讬讬专 讘转 讻讛谉 注诐 拽讚讜砖转 讻讛讜谞讛 讙诪讜专讛 讛诇讗讜 讚诇讗 讬讟诪讗 讛讬讛 砖讬讬讱 诇讛 讻诪讜 诇讝讻专. 讜注诇 驻讬 讝讛 诪讘讜讗专 讚讘专讬 讛讙专"讞 讝爪"诇 讚讗谞讚专讜讙讬谞讜住 讻讛谉 砖谞讟诪讗 诇诪转 诇讜拽讛 讘转讜专转 讜讚讗讬 注诇 讛诇讗讜 讚诇讗 讬讟诪讗. 讜讛讘讬讗讜专 讘讝讛 讛讜讗 讚讗谞讚专讜讙讬谞讜住 讛讜讬 讘专讬讛 讘驻谞讬 注爪诪讜 注诐 讘' 讞诇讜讬讜转 砖住讜转专讜转 讗讞讚 讗转 讛砖谞讬. 讜讗"讻 拽讚讜砖转 讻讛谉 讚讝讻专 讞诇 注诇 讻诇 讛讙讜祝 讗注"驻 讚讞爪讬 诪讛讙讜祝 讛讜讬 谞拽讘讛. 讗"讻 讬"诇 讚诇讗 专拽 讛讞爪讬 讝讻专 砖讘讜 讗住讜专 诇讬讟诪讗 讻诪讜 讻诇 讻讛谉 讗讞专, 讗诇讗 讙诐 讛讞爪讬 讛谞拽讘讛 讗住讜专讛 诇讬讟诪讗 讚讛专讬 讞诇 讘讛 拽讚讜砖转 讻讛讜谞讛 讙诪讜专讛.97
专砖"讬 讚"讛 讗讬 谞讬诪讗.
诪讚讜讬讬拽 讘专砖"讬 讚讗驻讬' 诇驻讬 讛讛讜"讗 讚讻诇 讘讬讗讛 注诐 驻住讜诇 诇讛 讙讜专诪转 砖讛讜诇讚 讞诇诇, 讗注驻"讻 讗诐 讬砖专讗诇 讘讗 注诇 诪诪讝专转 讛讜诇讚 讛讜讬 专拽 诪诪讝专 讜诇讗 讞诇诇. 讜谞专讗讛 诇讘讗专 讚讞诇讜转 讛驻住讜诇 讚诪诪讝专 诪讜谞注 讗转 讞诇讜转 讛驻住讜诇 讚讞诇诇 诪诇讞讜诇 注诇 讛讜诇讚. 讜谞专讗讛 讚讬砖 讘讝讛 谞"诪 讛诇讻讛 诇诪注砖讛 讗驻讬' 诇驻讬 讛诪住拽谞讗 讚讗讬谉 讞诇诇讜转 讗诇讗 诪驻住讜诇讬 讻讛讜谞讛 讘诇讘讚. 讚讛专讬 诪讛 讚讬谉 讛讜诇讚 讛讬讻讗 讚讻讛谉 讘讗 注诇 讞诇诇讛 讛讗住讜专讛 注诇讬讜 诪讚讬谉 注专讜讛. 诇驻讬 专砖"讬 讬讜爪讗 讚讛讜诇讚 砖诇讛诐 讛讜讬 专拽 诪诪讝专 讜诇讗 讞诇诇 讚讗讬谉 驻住讜诇 讞诇诇 讞诇 讘诪拽讜诐 讞诇讜转 砖诐 诪诪讝专.98
讜诇驻讬"讝 讬砖 诇注讬讬谉 诪讛 讛讚讬谉 讘诪诪讝专转 注爪诪讛 讚谞讘注诇讛 讘讗讜驻谉 讚专讗讜讬讛 诇讛讬讜转 讞诇诇讛. 讚讛讬讬谞讜 讚讬砖 诪诪讝专转 讚谞砖讗讛 讜谞转讙专砖讛 讜讗讝 讻讛谉 讘讗 注诇讬讛. 讚讛专讬 讗诐 讛讬讗 讗讬谞讛 诪诪讝专转, 讛讬讗 谞注砖讬转 讞诇诇讛 讚讛专讬 讛讬讗 讗住讜专讛 诇讻讛谉 诪讚讬谉 讙专讜砖讛. 讗诪谞诐 注讻砖讬讜 讚讛讬讗 讻讘专 诪诪讝专转 讗讜诇讬 诇驻讬 专砖"讬 讬"诇 讚讞诇讜转 讛诪诪讝专讜转 诪讜谞注转 讗转 讞诇讜转 讛讞诇诇讜转 诪诇讞讜诇. 讗讘诇 讬讜转专 谞专讗讛 讚讛讞讬讚讜砖 砖诇 专砖"讬 谞讗诪专 专拽 讛讬讻讗 讚讞诇讜转 讛诪诪讝专讜转 讜讞诇讜转 讛讞诇诇讜转 专讗讜讬讬诐 诇讞讜诇 讘讘转 讗讞转, 讻诪讜 讘讜诇讚 讘砖注转 诇讬讚讛. 讗诪谞诐 讗诐 讬砖 讗砖讛 讚讛讬讗 诪诪讝专转 诪诇讬讚讛 讜注讻砖讬讜 谞转讞诇诇讛 注"讬 诪注砖讛 讘讬讗讛, 诪住转讘专 讚讘讬讗转 讛讗讬住讜专 诪讞诇诇转 讗讜转讛.
讙诪'. 讗诪专 专讘 讬讛讜讚讛 讛讻讬 拽讗诪专 讗讬讝讜 讛讬讗 讞诇诇讛 讻诇 砖谞讜诇讚讛 诪谉 驻住讜诇 讻讛讜谞讛.
讜讻谉 驻住拽 讛专诪讘"诐 (专讬砖 驻专拽 讬讟 诪讛诇讻讜转 讗讬住讜"讘). 讗诪谞诐 讬转讻谉 讚讬砖 注讜讚 讘谞讜转 讚谞讜诇讚讜 讘讗讬住讜专 讚讗注"驻 讚讗讬谞谉 讞诇诇讜转 诪"诪 讛讜讜 驻讙讜诪讬诐 诇讻讛讜谞讛. 诇诪砖诇, 注讬讬谉 讘诪"砖 讛专诪讘"诐 (驻专拽 讟讜 诪讛诇讻讜转 讗讬住讜"讘 讛诇"讗) 讘谞讜讙注 诇讘转 谞讚讛, 讜讝"诇 讗讬 讝讛讜 诪诪讝专 讛讗诪讜专 讘转讜专讛 讝讛 讛讘讗 诪注专讜讛 诪谉 讛注专讬讜转, 讞讜抓 诪谉 讛谞讚讛 砖讛讘谉 诪诪谞讛 驻讙讜诐 讜讗讬谞讜 诪诪讝专 注讻"诇. 讜爪"讘, 诪讛讜 讙讚专 讛讚讬谉 讚讘谉 讛谞讚讛 驻讙讜诐. 讜诇讻讗讜专讛 谞专讗讛 讚专"诇 讚讘谉 讛谞讚讛 驻讙讜诐 诇讻讛讜谞讛.99 讜讻诪讜"讻 讗讬转讗 讘讬讘诪讜转 (诪讛.) 讚注讘讚 讜注讻讜"诐 讛讘讗 注诇 讘转 讬砖专讗诇 讗驻讬' 诇诪"讚 讚讛讜诇讚 讻砖专 诪"诪 驻住讜诇 诇讻讛讜谞讛, 讜讝"诇 讚讻讬 讗转讗 专讘 讚讬诪讬, 讗诪专 专讘讬 讬爪讞拽 讘专 讗讘讜讚讬诪讬, 诪砖讜诐 专讘讬谞讜 讗诪专讜 注讜讘讚 讻讜讻讘讬诐 讜注讘讚 讛讘讗 注诇 讘转 讬砖专讗诇 讛讜诇讚 诪诪讝专, 专讘讬 讬讛讜砖注 讘谉 诇讜讬 讗讜诪专 讛讜诇讚 诪拽讜诇拽诇, 诇诪讗谉 讗讬诇讬诪讗 诇拽讛诇, 讛讗 讗诪专 专讘讬 讬讛讜砖注 讛讜诇讚 讻砖专, 讗诇讗 诇讻讛讜谞讛, 讚讻讜诇讛讜 讗诪讜专讗讬 讚诪讻砖专讬 诪讜讚讜 砖讛讜诇讚 驻讙讜诐 诇讻讛讜谞讛, 诪拽"讜 诪讗诇诪谞讛 诪讛 讗诇诪谞讛 诇讻讛谉 讙讚讜诇 砖讗讬谉 讗讬住讜专讛 砖讜讛 讘讻诇 讘谞讛 驻讙讜诐, 讝讜 砖讗讬住讜专讛 砖讜讛 讘讻诇 讗讬谞讜 讚讬谉 砖讘谞讛 驻讙讜诐 注讻"诇. 讜讙诐 注讬讬谉 讘讬讘诪讜转 砖诐 (诪讚:) 讚诇驻讬 专讘讬 讬讛讜砖注 讚讗讬谉 诪诪讝专 诪讞讬讬讘讬 讻专讬转讜转, 诪"诪 讘转 砖谞讜诇讚讛 诪讗讬住讜专 讻专转 驻讙讜诐 诇讻讛讜谞讛 讜讝"诇 讗诇讗 讗讬 讗转诪专 讛讻讬 讗转诪专 讗诪专 专讘 讬讜住祝, 讗诪专 专' 砖诪注讜谉 讘专讘讬 讛讻诇 诪讜讚讬诐 讘讘讗 注诇 讞讬讬讘讬 讻专讬转讜转 砖讛讜诇讚 驻讙讜诐, 诪讗谉 讛讻诇 诪讜讚讬诐 专讘讬 讬讛讜砖注 讚讗注"讙 讚讗诪专 专' 讬讛讜砖注 讗讬谉 诪诪讝专 诪讞讬讬讘讬 讻专讬转讜转, 谞讛讬 讚诪诪讝专 诇讗 讛讜讬, 驻讙讜诐 诪讬讛讗 讛讜讬 诪拽"讜 诪讗诇诪谞讛 讜诪讛 讗诇诪谞讛 诇讻"讙 砖讗讬谉 讗讬住讜专讛 砖讜讛 讘讻诇 讘谞讛 驻讙讜诐, 讝讜 砖讗讬住讜专讛 砖讜讛 讘讻诇 讗讬谞讜 讚讬谉 砖讘谞讛 驻讙讜诐 注讻"诇.
讜谞专讗讛 诇讘讗专 注"驻 诪讛 讚讬讬住讚谞讜 诇注讬诇 讘谞讜讙注 诇讞讬讜讘 讘讚讬拽讛 (注讛. 讘注谞讬谉 讗诇诪谞转 注讬住讛, 讗讜转 讗)100 讚讘谞讜住祝 诇讗讬住讜专 讚讞诇诇讛 讜讝讜谞讛 讬砖 注讜讚 讚讬谉 讚讻讛谞讬诐 爪专讬讻讬诐 诇讞驻砖 诪砖驻讞讛 诪讬讜讞住转 讘诇讬 砖讜诐 驻讙诪讬诐. 讜谞专讗讛 讚讛诪拽讜专 诇讝讛 讛讜讗 讛驻住讜拽 讚讛讜讘讗 诇拽诪谉 (注讞.) 讜讝"诇 讜讗诇诪谞讛 讜讙专讜砖讛 诇讗 讬拽讞讜 诇讛诐 诇谞砖讬诐 讻讬 讗诐 讘转讜诇转 诪讝专注 讘讬转 讬砖专讗诇 注讻"诇. 讜诪讛诪诇讬诐 "讻讬 讗诐 讘转讜诇转 诪讝专注 讘讬转 讬砖专讗诇" 诇讜诪讚讬诐 讚爪专讬讱 讗砖讛 讘诇讬 驻讙诪讬诐 讘讬讬讞讜住.
专砖"讬 讚"讛 讻住讚专.
专砖"讬 讻转讘 讚讬砖 讘' 讚专讻讬诐 砖讛讬讗 谞注砖讬转 诇讝讜谞讛: "谞讘注诇讛 诇讗讞讚 诪谉 讛驻住讜诇讬诐 讗讜 诇拽专讜讘讬诐 讘注讬诇转 讝谞讜转 讜谞注砖讬转 讝讜谞讛". 讜谞专讗讛 砖讬砖 讘拽专讜讘讬诐 诪砖讗"讻 讘驻住讜诇讬诐 讜讬砖 讘驻住讜诇讬诐 诪砖讗"讻 讘拽专讜讘讬诐. 讚驻住讜诇讬诐 讛专讬讛诐 讗讬住讜专 讛砖讜讛 诇讻诇 注诐 讞诇讜转 砖诐 驻住讜诇 讚讞诇 讘讙讘专讗 讛讗讜住专诐 诇讻讜"注. 讗诪谞诐 讘拽专讜讘讬诐 诇讗 讞诇 讞诇讜转 砖诐 驻住讜诇 讘讙讘专讗 讚讛专讬 诪讜转专讬诐 讛诐 诇砖讗专 讛注讜诇诐. 讗讱 讞诪讜专讬诐 讛诐 讚讗住讜专讬诐 讘讗讬住讜专 讻专转. 讜讬讜爪讗 砖讬砖 讞讜诪专讗 讜拽讜诇讗 讙诐 诇驻住讜诇讬诐 讜讙诐 诇拽专讜讘讬诐, 讜诇讻谉 专砖"讬 讛讝讻讬专 讗转 砖谞讬讛诐. 讜注讬讬谉 讘专诪讘"诐 (专讬砖 驻专拽 讬讞 诪讛诇讻讜转 讗讬住讜"讘) 讚谞讻专讬转 讜讙讬讜专转 讛专讬讛谉 讗讬住讜专 讝讜谞讛. 讜诇讻讗讜专讛 谞讻专讬讜转 讜讙讬讜专转 讛谉 讚讬谉 讗讞专 诇讙诪专讬 讚讛专讬 诇讗 谞讘注诇讜 诇诪讬 砖讗住讜专 诇讛谉 讜讗注驻"讻 讞诇 砖诐 讝讜谞讛 讘讙讘专讗. 讗诪谞诐 诪专讛讬讟转 讚讘专讬 讛专诪讘"诐 讚讛讘讬讗 讗转 讻讜诇谉 讘讗讜转谉 讛诇讻讜转 诪砖诪注 讚讻讜诇谉 讛讜讜 讞诇讜转 砖诐 讗讞转 讚讝讜谞讛, 讜爪注"拽.
84 讚讛专讬 讗诪专讬谞谉 讚讛讜诇讚 讛讜诇讱 讗讞专 讛驻讙讜诐 讗驻讬' 讛讬讻讗 讚讗讬谉 注讘讬专讛 (注讬讬谉 讘砖讬注讜专讬诐 诇注讬诇 住讜: 讚"讛 讜讛专讬 讙专) 讘讚注转 专讘讬 讬讜住讬 讚讙专 诪讜转专 讘诪诪讝专转. 讗诪谞诐 注讬讬谉 讘驻谞"讬 (讚"讛 讬砖专讗诇 砖谞砖讗) 讛讘讬谉 讚诪住讘专讗 讬砖专讗诇 砖谞砖讗 讞诇诇讛 讘转讜 讻砖专讛 诇讻讛讜谞讛 诪驻谞讬 讚讛讚讬谉 讚讛讜诇讱 讗讞专 讛驻讙讜诐 砖讘砖谞讬讛诐 讞诇 专拽 讛讬讻讗 讚讬砖 注讘讬专讛. 讗诪谞诐 讻诇 讛讬讻讗 讚讗讬谉 注讘讬专讛 讛讚讬谉 讛讜讗 讚讛讜诇讱 讗讞专 讛讝讻专. 讜注讬讬谉 讘砖讬注讜专讬诐 诇注讬诇 (住讝. 专砖"讬 讚"讛 讘谞讛 砖诇讬砖讬).
85 注讬讬"砖 讚讛讙专"讞 讝爪"诇 讘讬讗专 讚讘诇讬 讙讝讛"讻 讛讬讬谞讜 讗讜诪专讬诐 讚讞诇诇讜转 讛讜讬 驻住讜诇 讻诪讜 诪诪讝专讜转 讜讛讬讛 讛驻住讜诇 注讜讘专 讚专讱 讛讗诐 讛讞诇诇讛 讗诇 讛讜诇讚. 讗讘诇 讬砖 讙讝讛"讻 讚诪诇诪讚转 讚讛驻住讜诇 讛讝讛 砖讬讬讱 专拽 诇讗砖讛 讛讞诇诇讛 注爪诪讛 讚谞讘注诇讛 诇驻住讜诇 讻讛讜谞讛 讜诇讗 诇讜诇讚.
86 注讬讬谉 讘砖讬注讜专讬诐 诇注讬诇 (住讜: 讘注谞讬谉 讬住讜讚 讛讚讬谉 讚讞诇诇讜转, 讗讜转 讗) 讚专讘讬谞讜 讝爪"诇 谞拽讟 讚讞诇讜转 讞诇诇讜转 讘讗诪转 讛讜讬 讞诇讜转 驻住讜诇 讜驻讙诐 讘讚讜诪讛 诇诪诪讝专讜转 讜专讗讜讬 诇注讘讜专 讚专讱 讛讗诐 讛讞诇诇讛 讗诇 讛讜诇讚, 讗诇讗 讚讘讬讗转 讛讬转专 诪讻砖讬专 讜诪讟讛专 讞诇讜转 讛讞诇诇讜转.
87 讬诇"注 讛讗诐 讚讬谉 讝讛 讞诇 诪讚讬谉 诪砖驻讞讛 讗讜 诪讚讬谉 讗讞专.
88 讜注"注 讘讝讛 讘砖讬注讜专讬诐 诇注讬诇 (住讟. 专砖"讬 讚"讛 诇讜讬讬).
89 讗诪谞诐 注讬讬谉 讘诇砖讜谉 讛专诪讘"诐 (驻专拽 讚 诪讛诇讻讜转 讗讬住讜专讬 诪讝讘讞 讛诇"讞) 讘谞讜讙注 诇讞诇讜转 讗转谞谉 讜讝"诇 讗讬 讝讛讜 讗转谞谉 讛讗讜诪专 诇讝讜谞讛 讛讗 诇讬讱 讚讘专 讝讛 讘砖讻专讬讱, 讗讞讚 讝讜谞讛 讻讜转讬转 注讻"诇. 讜讛诪讙"讗 (讗讜"讞 住讬诪谉 拽谞讙 住拽诪"讞) 讚讬讬拽 诪诇砖讜谉 讛专诪讘"诐 "讝讜谞讛 讻讜转讬转" 讚谞讻专讬转 专拽 讛讜讬 讝讜谞讛 讗诐 讛讬讗 谞讘注诇讛 讜诇讗 砖注爪诐 砖诐 谞讻专讬转 诪讞讬诇讛 注诇讬讛 讞诇讜转 砖诐 讝讜谞讛. 讜注讬讬谉 讘诪谞讞转 讞讬谞讜讱 (诪爪讜讛 专住讜, 住拽讟"讝) 讚讛注讬专 讚诪诇砖讜谉 讛专诪讘"诐 讘讛诇讻讜转 讗讬住讜"讘 讘谞讜讙注 诇讗讬住讜专 谞讻专讬转 诇讻讛谉 诪讚讬谉 讝讜谞讛 讛讜讗 "讻诇 砖讗讬谞讛 讘转 讬砖专讗诇" 讜诪砖诪注 讚讻诇 谞讻专讬转, 讗驻讬' 诇讗 谞讘注诇讛, 讛讜讬 讝讜谞讛 讚讗讜专讬讬转讗 诇讻讛谉.
90 讜讛砖讜讜讛 诇讚讘专讬 专讘讬谞讜 讘砖讬注讜专讬诐 诇注讬诇 (驻转讬讞讛 诇诪住讻转, 讗讜转 讜).
91 讜讻谉 讛注讬专 讛诪谞讞转 讞讬谞讜讱 (诪爪讜讛 专住讜 住拽"讻).
92 注"注 讘讝讛 讘专砖讬诪讜转 砖讬注讜专讬诐 诇讘"诪 (爪讗. 转讜讚"讛 讗转谞谉 讗住专讛). 讜讘讞讬讚讜砖讬 讛讙专"诪 讛诇讜讬 驻"讗 诪讛诇' 谞注专讛 讜讘转讜诇讛 讛讬"讗, 讬"讘, 讜讙诐 讛砖讜讜讛 诇讚讘专讬 讛讙专"讞 (诪讜讘讗讬诐 诇注讬诇 讻讗: 讚"讛 讞讬讚讜砖 讛讜讗, 讗讜转 讘).
93 讻诪讜 砖诪爪讬谞讜 讘诪诪讝专讜转, 讚讬砖 爪讚 诇讜诪专 讚讞诇讜转 讛讙讬讜转 诪驻拽讬注 讗转 讛诪诪讝专讜转 (注讬讬谉 讘砖讬注讜专讬诐 诇注讬诇 住讞: 讘注谞讬谉 注讘讚 讜注讻讜"诐, 讗讜转 讘).
94 注讬讬谉 讘砖讬注讜专讬诐 诇注讬诇 (讻讗: 讚"讛 讗讬讘注讬讗 诇讛讜 注讘讚 注讘专讬 讻讛谉) 讚专讘讬谞讜 讝爪"诇 讚讬讬拽 诪诇砖讜谉 讛专诪讘"诐 (驻专拽 讬讞 诪讛诇讻讜转 讗讬住讜"讘 讛诇"讗) 讜讝"诇 诪驻讬 讛砖诪讜注讛 诇诪讚谞讜 砖讛讝讜谞讛 讛讗诪讜专讛 讘转讜专讛 讛讬讗 讻诇 砖讗讬谞讛 讘转 讬砖专讗诇 注讻"诇, 讚砖驻讞讛 讻诇讜诇讛 讘讗讬住讜专 讝讜谞讛 诇讻讛谉. 讗诪谞诐 注讬讬"砖 讘讛注专讜转 讚讛诪谞讞转 讞讬谞讜讱 (诪爪讜讛 专住讜) 讛讘讬讗 诪讻诪讛 讗讞专讜谞讬诐 讚谞住转驻拽讜 讘讝讛 讜谞拽讟讜 讚讻讛谉 讛讘讗 注诇 砖驻讞讛 讻谞注谞讬转 讗讬谞讜 注讜讘专 讘讗讬住讜专 讚讗讜专讬讬转讗 讚讝讜谞讛.
95 注讬讬谉 讘讞讬讚讜砖讬 讛讙专"讞 注诇 讛砖"住 (拽讬讚讜砖讬谉 讻讗:) 讚讙诐 讛拽砖讛 注诇 讛讬转专 砖驻讞转 讻讛谉 讘转专讜诪讛 注诐 讛讬讗 讝讜谞讛 讜讝"诇 讜讛谞讛 砖驻讞讛 诪爪讚 注爪诪讛 诇讗 讛讜讬 讝讜谞讛, 专拽 诪砖讜诐 讚讛讘讬讗讛 讛讜讬 讘讬讗转 讝谞讜转 讚诇讗 转驻住讬 讘讛 拽讬讚讜砖讬谉, 讜诪砖讜"讛 讛讬讗 谞讻诇诇转 讘诇讗讜 讚讝讜谞讛 诇讗 讬拽讞讜, 讗讘诇 诇讗 砖注爪诐 讛讞驻爪讗 讚讬谉 讝讜谞讛 注诇讛 讜讻讜' 讜诪讘讜讗专 讘讝讛 讛讗 讚砖驻讞讛 砖诇 讻讛谉 讗讜讻诇转 讘转专讜诪讛, 讜讛讗 讛讜讬 讝讜谞讛, 讜诪讘讜讗专 注驻"讬 讛谞"诇, 讚砖驻讞讛 讗讬谞讛 讞驻爪讗 砖诇 讝讜谞讛, 讗诇讗 讚讬谉 讝讜谞讛 注诇讛 诪砖讜诐 讚讘讬讗转讛 讘讬讗转 讝谞讜转, 讜注"讻 诇"砖 讝讛 讗诇讗 诇注谞讬谉 讗讬住讜专 拽讬讞讛, 讗讘诇 诇讗 诇注谞讬谉 转专讜诪讛, 讚砖诐 专拽 讗诐 讬砖 诇讛 讚讬谉 讝讜谞讛 讘注爪诐 讛讞驻爪讗 讛讜讗 讚讗讬谞讛 讗讜讻诇转 注讻"诇.
96 讜注"注 讘讝讛 讘砖讬注讜专讬诐 诇拽诪谉 (注讝: 讚"讛 讗诪专 专讘 讞谞讗).
97 讜注"注 讘讝讛 讘专砖讬诪讜转 砖讬注讜专讬诐 诇住讜讻讛 (讻讞: 讚"讛 讘讚讬谞讬 讟讜诪讟讜诐 讜讗谞讚专讜讙讬谞讜住 讗讜转 讙) 讜诇讘专讻讜转 (讘. 讘注谞讬谉 讘讬转 讛砖诪砖讜转 讗讜转 讚).
98 讗诪谞诐 诇驻讬 讛爪讚 讚诪诪讝专 诪驻拽讬注 拽讚讜砖转 讻讛讜谞讛 讜诪诪讝专 讘谉 讻讛谉 讛讜讬 讻讝专, 讗讝讬 诇讻讗讜专讛 驻砖讬讟讗 讚讗讬谉 讞诇讜转 讞诇诇讜转 讞诇讛 讚讛专讬 讛讜诇讚 讗讬谞讜 讻讛谉 讘讻诇诇. 讜讘讚讬谉 讻讛谉 讛讘讗 注诇 讛注专讜讛 讚讙诐 讛讜讬 诪驻住讜诇讬 讻讛讜谞讛, 讛讗诐 讛讜诇讚 讛讜讬 讞诇诇 讜诪诪讝专 讗讜 专拽 诪诪讝专, 注讬讬谉 讘讚讘专讬 讛专诪讘"诐 (驻专拽 讬讟 诪讛诇讻讜转 讗讬住讜"讘 讛诇"讛) 讜讝"诇 讻讛谉 讛讘讗 注诇 注专讜讛 诪谉 讛注专讬讜转 讞讜抓 诪谞讚讛 讗讜 注诇 讗讞转 诪讞讬讬讘讬 诇讗讜讬谉 讛砖讜讬谉 讘讻诇 注砖讛 讗讜转讛 讝讜谞讛 讻诪讜 砖讘讬讗专谞讜, 讞讝专 讜讘讗 注诇讬讛 讘讬讗讛 砖谞讬讬讛 讘讬谉 讛讜讗 讘讬谉 讻讛谉 讗讞专 谞注砖讬转 讞诇诇讛 讜讝专注讜 诪诪谞讛 讞诇诇讬诐 讜讻讜'. 讜注讬讬谉 讘讘讬讗讜专 讛讙专"讗 (讗讛"注 住讬诪谉 讝 住拽谞"讚) 讚讛讘讬谉 讚讛讚讬谉 讛砖谞讬 砖诇 讛专诪讘"诐 鈥� 讚讗诐 讞讝专 讜讘讗 注诇讬讛 讘讬讗讛 砖谞讬讬讛 讚讛讜诇讚 讞诇诇 鈥� 砖讬讬讱 专拽 讛讬讻讗 讚讛讻讛谉 讗讬谞讜 注专讜讛 注诇讬讜 讜讝"诇 专"诇 讻讛谉 讗讞专 砖讗讬谞讜 注专讜讛 注诇讬讜 讗讜 讛讜讗 讻讙讜谉 讘讗讞讜转 讗砖转讜 讜讻谉 讘讬讘诪讛 讚拽讬"诇 讗讬谉 讛讜诇讚 诪诪讝专 讻诪"砖 讘讬讘诪讜转 爪"讘 讗' 注讻"诇. 讜谞专讗讛 诪讚讘专讬讜 讚讗诐 讘讗诪转 讻讛谉 讘讗 注诇 讞诇诇讛 讚讛讬讗 注专讜讛 注诇讬讜, 讚讛讜诇讚 讛讜讬 专拽 诪诪讝专 讜诇讗 讞诇诇.
99 讗诪谞诐 注讬讬谉 讘讚专讻讬 诪砖讛 (讗讛"注 住讬诪谉 讚 住拽"讘) 讚讛讘讬谉 讘专诪讘"诐 讚讛讜诇讚 讻砖专 诇讻讛讜谞讛.
100 讜注讬讬谉 讘讛注专讜转 砖诐.
专砖讬诪讜转 砖讬注讜专讬诐 诇讙专讬"讚 住讜诇讜讘讬讬爪'讬拽 (谞讬讜 讬讜专拽, 2022), 讘讗讚讬讘讜转 住驻专讬讗.

